
Saga þessi hefir verið gefin út þrysvar sinn- 
um á vora tungu. Fyrsta sinni gaf Halldórr Frið- 
riksson hana út í 4. bindi af „Nordiske Oldskrift- 
er“ ásamt danskri þýðing, Kh. 1847. Næst gaf dr. 
R. C. Boer söguna út í Halle 1893. Er það vönduð 
og vísindaleg útgáfa með löngum formála, saman- 
burði handrita neðanmáls og ýmissum skýring- 
um. — Þriðja sinni var sagan prentuð í Reykja- 
vik árið 1896 í Íslendingasögum Sigurðar Krist- 
jánssonar; Valdimar Ásmundarson bjó til prent- 
unar. Er þar að mestu farið eftir Halle-útgáfunni 
um meginmál sögunnar, en nokkurar tilgátur 
teknar upp í vísurnar, mest að ráði dr. Jóns 
Þorkelssonar skólameistara. 

Bjarnar saga hefir nauðulega komizt hjá fullri 
tortiíming og eigi bjargast í heilu líki gegnum 
síðustu aldir. Hefir sagan verið til á einni skinn- 
bók á 17. öld og þá verið rítuð á pappir, en það 
var seinna en skyldi, því að bæði hefir þá vant- 
að allmikið framan af sögunni og síðan kafla í 
hana miðja, þar sem frá er sagt brottför Bjarnar 
af Hítarnesi og köldum kveðjum þeirra Þórðar. 
Má eigi vita, hve mikið þar vantar í, en að minsta 
kosti hefir þar verið týnt eitt blað úr skinnbók- 

inni. Eru sömu eyðurnar í öll pappirshandrit 
sögunnar, og er það ljóst vitni þess, að þau stafa 
öll frá einu handriti; hefir það verið trosnað 
og úr því týnd þá er fyrstu afritin vóru gerð. 
Byrjar sagan í miðjum kafla á orðunum: „Þann 
vetr fór Björn til hirðar Eiríks jarls“ (efst á 14. 
bls. í þessari útgáfu). 

Af skinnbókinni sjálfri eru nú til einungis fvö 
blöð, geymd í safni Árna Magnússonar 162 F í 
arkarbroti. Bókin hefir verið rituð síðla á 14. 
öld, verið með rauðum fyrirsögnum og „lýst“ 
(þ. e. með lituðum upphafsstöfum, þar sem kafl- 
ar hófust). 

Þó að upphafið vanti á söguna í öllum hand- 
ritum hennar sjálfrar, hefir þó geymst annars 
staðar allmikið af því, sem þar er týnt og má 
kalla það hending eina. Árni Magnússon fekk 
skinnbók með sögu Ólafs ins helga frá Bæ á 
Rauðasandi, hefir hún verið nefnd Bæjarbók; 
hafði verið langfeðga eign. Hún er talin rituð um 
1400. Bókin glataðist úr safni Árna. Hugðu menn 
hana týnda í brunanum mikla 1728, en um miðja 
19. öld fundust fjögur blöð úr henni úti á Jót- 
landi og eru þau nú geymd í safni A. M. Fylgdu 
Þau munnmæli, að blöðin hefði fundizt á götu í 
Kaupmannahöfn eftir brunann 1795. Um þetta 
verðr nú ekkert sagt með vissu. Hitt er vist, 
að þrjár afskriftir vóru gerðar af skinnbókinni 
undir handarjaðri Árna; eru tvær þeirra (að 
mestu) eftir Ásgeir Jónsson skrifara hans; all- 
ar eru þær geymdar í safni Árna. Inn í sögu 
þessa var skotið alllöngum kafla úr Bjarnar sögu 
Hildælakappa alt frá upphafi og til þess er Björn 
kom út og þeir Arngeirr úr Hólmi fóru til skips 

(á bls. 26 í þessari útgáfu). Lýkr Ólafs saga þar 
að segja frá Birni með þessum orðum: 

„Varð þar mikill fagnaðar fundr ok bauð hann 
Birni heim til sín. Fór hann þangat, ok þótti 
meðan hann lifði mikill afreks maðr, ok helt 
Þórðr Kolbeinsson lítt sættir; varð þeim mart 
til greina; ok mun þat alt um liða, því at þat 
snertir ekki þessa sögu, ok því gef ek upp at 
segja frá Birni Hitdæla kappa lengr, því at í hans 
sögu segir greiniliga öll þeira viðskifti, hversu 
karlmannliga Björn fór, en Þórðr vesalmannliga 
meðan þeir lifðu báðir.“ 

árni Magnússon lét rifta framan við eitt hand- 
rit sitt af Bjarnar sögu kafla þann, sem Ólafs 
saga þessi geymir um Björn alt þangað til Bjarn- 
ar-sögu handritin tóku við og eftir því handriti 
er upphaf sögunnar prentað í elztu útgáfunni. 
En dr. Boer hefir og haft til samanburðar afskrift- 
irnar af Ólafs sögu. þær er að ofan getr, við sína 
útgáfu. 

Það er bersýnilegt af orðum þeim, sem hér 
vóru fekin úr niðrlagi kaflans um Björn úr Ólafs 
sögu og eins upphafi hans, að frásagnir þess- 
ar eru þar skráðar sem „þáttr“ til fyllingar sögu 
Ólafs konungs, enda var Íslendingum það mjög 
tamt að auka konunga-sögurnar með löngum frá- 
sögnum um einstaka menn, þótt litt kæmi 
konunga sögunum við og hinar sagnirnar væri 
sjálfstæðar frá upphafi. Er Ólafs sögunum 
sums staðar talið það til gildis (í forn- 
um handritum), að þær sé „með öllum þáttum.“ 
Fyrir þessa sök hafa margar sögusagnir og þætt- 
ir geymst, sem ella mundu undir lok liðnar. — 
 Höfundr sá, eða ritari, sem tók kaflann um Björn 

upp í Ólafs sögu hefir auðsælega stytt hann sums 
staðar þar sem efnið varðaði alls eigi skifti þeirra 
Ólafs konungs og Bjarnar, enda segir hann sjálfr 
(sjá bls. 2): „En því get ek eigi þeira smágreina, 
sem milli fóru þeira Bjarnar ok Þórðar, áðr 
Björn kom til Skúla, at þær heyra ekki til þess- 
'arri sögu.“ — Að öðru. leyti er kaflinn nær 
óbreyttr, frá því er staðið hefir í sögunni sjálfri, 
sem glögglega kemr fram í þeim hluta hennar, 
sem hvortveggi frásögnin hefir (bls. 14—26 hér í 
útgáfunni), því að þar eru handritin nær því orð- 
rétt samhljóða og má allviða leiðrétta Bjarnar 
sögu eftir afskriftum Bæjarbókar, svo sem dr. 
Guðbrandr Vigfússon benti á í Nýjum Félagsrit- 
um 18. ári og gert var í útgáfu dr. Boers. 

Sagan virðist í flestu áreiðanleg og allnákvæm, 
þótt henni geti skeikað í sumum atriðum. Mun 
hún allsnemma færð í lefr, sem meðal annars má 
marka af því, að skirskotað er til Runólfs Dálks- 
sonar sem heimildarmanns. Hann var Möðrvell- 
ingr að ætt, bróðursonr Ketils biskups Þorsteins- 
sonar, Eyjólfssonar ins halta. Hans er getið meðal 
„kynborinna presta íslenzkra“ í skrá Ara prests 
Þorgilssonar 1143 og enn getr hans í Sturlunga 
sögu árið 1174. Var hann þá prestr að Helgafelli 
og hefir þá verið nokkuð hniginn að aldri. Sam- 
kvæmt þessu virðist sagan varla rituð síðar en í 
lok 12. aldar. Höfundrinn virðist hafa verið all- 
vel kunnugr á þeim slóðum, er sagan gerist, en 
þó bregðr út af því í einstaka atriði. Sumar vis- 
urnar koma ekki alveg heim við söguna sjálfa. 
Er eigi vist, að höfundr sögunnar hafi skilið þær 
til fulls. 

Frásögnin um vist og athafnir Bjarnar austr í 

Garðaríki er nokkuð þjóðsagna-leg. Kemr hún þó 
að sumu leyti furðu-vel heim við frásagnir í 
„króniku“ Nestors, ins forna sagnaritara Rússa. 
Segir hann svo frá atburðum austr þar, er gerð- 
ust um daga Bjarnar: Eftir dauða Svjatoslaws 
konungs í Kiew, tók Jaropolk við ríki, elzti sonr 
hans. Annar sonr hans hét Oleg (— Helgi); varð 
hann höfðingi í Drevljanen. Wladimir (— Valdi- 
marr) var inn þriði; hann réð fyrir Nowgorod 
(— Hólmgarði); hann var ambáttarson. Jaropolk 
hóf ófrið á hendr bræðrum sinum, beið Oleg 
ósigr, hrökk undan og fekk bana á flótta, en 
Wladimir stökk til Norðrlanda. Fám árum siðar 
leitaði hann ríkis sins með styrk Væringja, stökkti 
brott jarli Jaropolks úr Nowgorod, hélt síðan til 
Kiew og feldi þar Jaropolk með svikum. — Fer 
eigi hjá því, að hér segir frá inum sömu skærum, 
er Bjarnar saga skýrir frá, þótt nokkuð skeiki 
um einstök atriði, sem alls eigi er tiltöku mál. 
Nafnið Kaldimarr er gripið úr lausu lofti, lík- 
lega sett í líkingu við Valdimar; má og vera, að 
nafnið: Kaldamars (eða Kaldhamars) -nautar í 
vísu Bjarnar hafi kveikt upp þetta nafn á „kapp- 
anum“, þegar rétta nafnið var týnt. 

Sagan sýnist villast á þeim feðgum Þorsteini 
Egilssyni að Borg og Skúla syni hans. Mun Björn 
hafa alizt upp með Þorsteini og verið fóstbróðir 
Skúla. Á það því við um Þorstein, er sagan nefn- 
ir í 7. kap. „andlát Skúla“. Það hlýtr og að vera 
málum blandað, er Kolla Þórðarsonar er getið við 
líflát Bjarnar; hann hefir þá hlotið að vera of- 
„angr til slíkra ferða. Ef það er rétt, að Kolbeinn 
sonr Þórðar hafi fallið fyrir Birni, svo sem sag- 
an segir, þá hlýtr Kolbeinn sá að hafa fæðzt all- 

löngu áðr en Þórðr fekk Oddnýjar, enda er þess 
eigi getið, að hann væri hennar sonr. 

Í þessari útgáfu er farið eftir útgáfu Boers um 
meginmál sögunnar, en þó er einstaka sinni breytt 
orði samkvæmt orðamun handrifa neðanmáls og 
þá helzt eftir skinnbókarbrotum þeim, sem enn 
eru til af sögunni og að framan getr. Vísurnar 
eru prentaðar samkvæmt fornkvæða-útgáfu dr. 
Finns Jónssonar. Eru þær mjög aflagaðar í hand- 
ritum og auðsjáanlega enn í ýmsu rangar, en eigi 
auðgert að leiðrétta þær svo, að einhlítt sé. 

- Nöfnin „Hitará“, „Hiítardalr“, „Hítarnes“, og 
„Hitdælakappi“ eru rituð svo í handritunum og 
er því haldið, þótt varla sé vafi á, að réttara væri: 
Hitá, Hitárdalr, Hitárnes, Hitdælakappi. Nafnið: 
Hitá er gagnstætt: Kaldá, en svo heitir næsta 
á að norðan. Í Hitárdal hafa verið eldsumbrot 
mikil fyrir landnámsöld og því líklegt, að þar 
hafi jarðhiti verið einhversstaðar, er landnáms- 
menn komu þangað fyrst. Hefir áin dregið nafn 
af því, en síðan dalrinn og nesið kend við ána. 

Helgi prestr Sigurðsson á Melum hefir samið 
fróðlega ritgerð um örnefni í Bjarnarsögu; birt- 
ist hún í Safni til sögu Íslands, II. bindi. 

Um tímatal er að mestu farið eftir tímatali dr. 
Guðbrands Vigfússonar. 

25. sept. 1923. 
BENEDIKT SVEINSSON. 

Bjarnar saga Hítdælakappa. 


—— 


1. Nú skal segja nökkut af þeim íslenzk- 
um mönnum, sem uppi váru um daga Óláfs 
konungs Haraldssonar ok hans urðu heimu- 
Icgir vinir. Nefnir þar til fyrstan ágætan 
mann, Þorkel Eyjólfsson, er átti Guðrúnu 
Ósvífrsdóttur; því at í þenna tíma var Þor- 
kell í förum ok var jafnan með Óláfi kon- 
ungi vel virðr, þá er hann var utanlands. 

Í þenna tíma bjó ÞPórðr Kolbeinsson á 
Hítarnesi á Íslandi: hann var skáld mikit 
ok helt sér mjök fram til virðingar; var 
hann jafnan utanlands vel virðr af meira 
háttar mönnum sakir mentanar sinnar. 
Þórðr var hirðmaðr Eiríks jarls Hákon- 
arsonar ok af honum vel metinn. Ekki var 
Þórðr mjök vinsæll af alþýðu, þvi at hann 
þótti vera spottsamr ok grár við alla þá, er 


honum þótti dælt við. 

Sá maðr óx upp með Skúla Þorsteinssyni 
at Borg, er Björn hét ok var Arngeirs son ok 
Þórdísar, dóttur Þorfinns stranga ok Sæ- 
unnar, dóttur Skalla-Gríms. Björn var 
snimma mikill vexti ok rammr at afli, 
karlmannlegr ok sæmilegr at sjá. Björn 
hafði enn, sem margir aðrir, orðit fyrir 
spotti Þórðar ok áleitni. Var hann þvi með 
Skúla frænda sinum meðan hann var ungr, 
at hann þóttisk þar betr kominn sakir áleitni 
Þórðar Kolbeinssonar en hjá föður sinum. 
"En því get ek eigi þeira smágreina, sem 
milli fóru þeira Bjarnar ok Þórðar, áðr 
Björn kom til Skúla, at þær heyra ekki til 
þessarri sögu. Skúli var vel til Bjarnar ok 
virði hann mikils, því at hann sá með sinni 
vizku, hverr semdarmaðr hann mundi verða 
í þeira ætt. Undi Björn allvel sínu ráði, með- 
an hann var með Skúla. þá bjó í Hjörsey 
fyrir Mýrum Þorkell, sonr Dufgusar ens 
auðga ór Dufgusdal. Þorkell var auðigr 
maðr at fé ok góðr bóndi. Hann átti dóttur, 
er Oddný hét, kvenna vænst ok skörungr 
mikill; hon var kölluð Oddný eykyndill. 
Björn vandi þangat kvámur sinar ok sat 
jafnan at tali við Oddnýju Þorkelsdóttur ok 
felsk hvárt þeira öðru vel í skap. þat var 
talat af mörgum mönnum, at þat væri jafn- 
ræti, Þó at Björn fengi hennar sér til eigin- 

konu, því at hann var enn sköruligsti maðr 
ok vel mentr. 

2. Þá er Björn hafði verit fimm vetr 
með Skúla frænda sínum, bar þat til tið- 
enda, at skip kom í Gufárós; þat skip áttu 
norrænir menn. Skúli bóndi reið til skips 
ok bauð þegar kaupmönnum til sín, því at 
hann hafði vana til þess at taka við kaup- 
mönnum ok eiga gott vinfengi við þá; fóru 
þá enn þrir til vistar með honum, þegar þeir 
höfðu upp sett skip sitt. Björn var viðfell- 
inn við kaupmenn, bæði í fylgd ok þjónustu 
ok líkaði þeim til hans vel. Björn kom at 
máli við Skúla, frænda sinn, ok beiddi, at 
hann mundi koma honum utan með kaup- 
mönnum þessum. Skúli tók því vel, sagði 
sem satt var, at þeir menn fengu margir 
framkvæmd, at miklu váru siðr á legg komn- 
ir en hann; segisk ok til skulu leggja með hon- 
um slíkt er hann þykkisk þurfa. Björn þakk- 
aði honum gott tillag við sik bæði þá ok fyrr. 
Réðsk Björn þá í skip með kaupmönnum 
þessum; fekk Skúli frændi hans ok faðir 
. hans honum góðan farareyri, svá at hann var 
vel sæmdr af, at fara með góðum mönnum. 
Ekki varð sögulegt um þarvist kaupmanna; 
fóru þeir nú til skips er váraði ok bjuggu 
ok lágu svá til hafs. Björn reið nú til Borg- 
ar at finna Skúla frænda sinn; ok er þeir 

finnask, segir Björn honum, at hann vill eigi 
annat en fá Oddnýjar Þorkelsdóttur áðr hann 
„fór brott. Skúli frétti, hvárt hann hefði nökk- 
ut þetta við hana talat. Hann sagði þat vist. 
„Þá skulum vit fara,“ segir Skúli, ok svá 
gera þeir; koma í Hjörsey ok finna Þorkel 
ok dóttur hans Oddnýju. Hefir Björn þá uppi 
orð sin ok Þbiðr Oddnýjar Þorkelsdóttur. 
Þorkell tók þessu vel ok skaut mjök til ráða 
dóttur sinnar. En sakir þess, at henni var 
Björn kunnigr áðr, ok þau höfðu elskazk sin 
á millim mjök kærlega, þá játaði hon. Fóru þá 
þegar festar fram ok skyldi hon sitja í fest- 
um þrjá vetr, ok þó at Björn sé samlendr 
fjórða vetrinn ok megi eigi til komask at 
vitja þessa ráðs, þá skal hon þó hans bíða, 
en ef hann kemr eigi til á þriggja vetra 
fresti af Noregi, þá skyldi Þorkell gifta hana, 
ef hann vildi. Björn skyldi ok senda menn 
út, at vitja þessa ráðs, ef hann mætti eigi 
sjálfr til koma. Lagði Skúli fram með Birni 
svá mikit fé, at þat var eigi minha góðs en 
alt þat, er Þorkell átti, ok mundr Oddnýjar 
dóttur hans. Skildu þau at þessu, ok fylgdi 
Skúli Birni til skips, ok þá mælti Skúli: „þá 
er þú kemr til Noregs, Björn, ok finnr Eirik 
jarl, vin minn, þá ber honum kveðju mína 
ck orðsending til, at hann taki við þér, ok 
vil ek ætla, at hann geri þetta ok fær honum 

gull þetta til jartegna, því at þá má hann eigi 
við dyljask, at mér þykkir betr.“ 

Björn þakkar Skúla allan þann góðvilja, 
sem hann hafði honum tét, síðan hann kom 
til hans, ok skildusk síðan. Þetta var ofarlega 
á dögum Eiríks jarls. Þeir sigldu snimma 
sumars; tóksk þeim ferð sin greiðlega ok 
kómu við Noreg; fann Björn brátt Eirik jarl 
ok bar honum kveðju Skúla ok jartegnir. Jarl 
tók því vel ok kveðsk gjarna skyldu gera 
hans erendi, — „ok skaltu, Björn, vera vel- 
kominn.“ Björn kveðsk þat gjarna vilja; fór 
hann til hirðar jarls ok var með honum í 
góðu haldi. 

3. Þat sama sumar kom skip af Noregi 
snimma sumars í Straumfjörð. Þórðr Kol- 
beinsson reið til skips ok varð viss, at kaup- 
menn ætluðu at fara tvívegis, ok því keypti 
hann part í skipi ok lýsti yfir utanferð sinni. 
Þórðr átti frænda þann í Danmörk, er Hrói 
enn auðgi hét; hann var í Hróiskeldu ok átti 
þar garð; átti Þórðr at taka arf allan eftir 
hann; býsk hann nú til utanferðar ok urðu 
síðbúnir. Spurðisk þat til hirðar jarls, at 
Þórðr var kóminn til Noregs af Íslandi á 
því skipi, sem tvívegis hafði farit um sum- 
arit, ok þat, at hann var stýrimaðr ok ætlaði 
at færa jarli kvæði. Jarl spurði Björn, ef 
honum væri kunnleiki á Þórði. Björn kveðsk 

gerla kenna Þórð, ok kvað hann vera skáld 
gott, — „ok mun þat kvæði rausnarsamlegt, 
cr hann flytr.“ Jarl mælti: „þykki þér þat 
ráð, Björn, at ek hlýða kvæðinu.“ „Þat þykki 
mér víst,“ segir Björn, „því at þat mun báð- 
um ykkr til sæmdar.“ Ok litlu síðar kom 
ÞPórðr á fund jarls ok kvaddi hann sæmilega. 
Jarl tók því vel ok spurði, hverr hann væri. 
Hann kveðsk Þórðr heita ok vera islenzkr 
maðr, — „ok vilda ek, at þér hlýddið kvæði, 
cr ek hefi ort um yðr.“ Jarl kvað þat vel 
mega. Þórðr flutti kvæðit, ok var þat drápa 
ok gott kvæði. Jarl lét vel yfir ok bauð hon- 
um með sér at vera um vetrinn, ok þat þekt- 
isk þórðr, ok var honum vel veitt; váru þeir 
Björn báðir með jarli þann vetr. 

Þeir menn váru innan hirðar, er þat fluttu 
fyrir jarl, at þeir mundi engir vinir vera, 
Þórðr ok Björn. Ok einn tíma er þat sagt, 
at Eiríkr jarl kallaði Þórð til tals við sik 
ok spurði eftir, ef Björn væri kunnigr hon- 
um, eða hví Skúli mundi hafa sent honum 
þenna mann. En Þórðr segir, at Björn væri 
enn röskvasti maðr — „ok mér at góðu 
kunnr, ok því sendi Skúli yðr þenna mann, 
at hann átti eigi annan frænda sæmilegra 
til.“ „þat mun satt vera,“ segir jarl. Þórðr 
mælti: „Hafið þér nökkut spurt eftir, hversu 
gamall maðr Björn er?“ „Ekki,“ segir jarl. 

þórðr mælti: „Hann er nú átján vetra; ok 
margir röskvir drengir eru hér með yðr, ok 
mun Björn þeim at fylgja, sem froknastir 
eru.“ Jarli fell þat vel í eyru. Ekki lét Þórðr 
þat á finna, at eigi hefði alla tíma verit vel 
með þeim Birni. Ok einn dag um vetrinn 
- gekk Þórðr at Birni ok bað hann drekka með 
sér; — „erum vit nú þar komnir at vist, at 
okkr samir eigi annat, en vel sé með okkr, 
ok þat eitt missætti hefir hér í millum verit, 
at lítils er virðanda, ok því látum nú vel vera 
heðan af.“ Björn tók því vel. Leið svá framan 
til jóla. Ok enn átta dag jóla gaf Eiríkr jarl 
mála mönnum sinum, sem siðr er höfðingja 
til í öðrum löndum. Hann gaf Birni gull- 
hring, þann er stóð hálfa mörk, ok naut hann 
at því vaskleika síns ok Skúla frænda sins. 
Þórði gaf hann sverð, góðan grip, at kvæð- 
islaunum. Þat var enn eitt kveld um vetrinn, 
at Þórðr talaði til Bjarnar — ok váru þeir 
þá drukknir báðir ok þó Björn meirr —: 
„Hvat ætlar þú ráða þinna er várar, eða ætl- 
ar þú til Íslands?“ „Eigi mun ek í sumar 
út,“ segir Björn, „því at ek ætla at biðja or- 
lofs Eirík jarl, at hann lofi mér at fara í 
hernað ok afla mér fjár ok sæmdar, ef svá 
vill verða.“ þórðr svarar: „Þat sýnisk óráð- 
legt; fengit nú áðr góða sæmd ok virðing, 
en hætta sér nú svá; ok far þú miklu heldr 

með mér í sumar út til Íslands til frænda 
þinna göfugra ok vitja ráðahags þins.“ Björn 
svarar: „Eigi mun ek þetta sumar út.“ Þórðr 
mælti: „Óráðleg sýnisk mér þin atferð at 
fara ór landi með fé mikit, en vita eigi, hvárt 
þú kemr aftr eða eigi.“ „Hefir sá er hættir,“ 
segir Björn, „ok mun ek í hernað fara.“ 
Þórðr mælti: „Send þú þá Oddnýju, festar- 
konu þinni, hringinn jarlsnaut ok fá mér í 
hönd, því at þá veit hon enn gerr elsku þína 
ok alvöru til sín, ef þú sendir henni þvilikan 
grip, ok mun henni þú þá enn hugkvæmri 
en áðr ok þér því síðr afhuga verða; en ef 
þú kemr til Íslands út, sem vér væntum, þá 
tekr þú bæði hring ok konu ok allan fjár- 
hlut, er þér var með henni heitit; ok satt er 
þat,“ segir Þórðr, „at slíkt kvánfang getr eigi 
á Íslandi sem Oddný er.“ Björn mælti: „Satt 
segir þú þat, Þórðr, at Oddný er sæmiligsta 
kona ok fullboðin mér í alla staði, ok hefðir 
þú jafnvel verit til mín, þá er vit várum á 
Íslandi, sem nú, þá munda ek þetta alt gera, 
sem nú beiðir þú. En vant ætla ek, at mér 
verði at trúa þér, ok þat mun mælt, at ek 
halda laust jarlsgjöfinni, ef ek læt hring- 
inn koma þér í hendr.“ Þórðr bað hann vitja 
ráðsins. Björn kveðsk hafa setta menn til þess 
at gæta, — „ok seg þú, Þórðr, satt til um 
ferðir minar, er þú kemr út; en ek þykkjumsk 

enn oflitt reynt mik hafa í framgöngu ok 
óvíða kannat hafa góðra manna siðu, en ef 
ek fer þegar til Íslands, þá mun ek eigi 
nenna at fara svá skjótt frá ráðahag min- 
um.“ Þórðr hét því, — „en því beiddumsk ek 
gripa, at sanna sögu mína,ok eigi þarftu, 
Björn, at gruna mik, því at ek skal þér trúr 
vera.“ „Til þess skal nú ok hætta,“ segir 
- Björn, „um sinn; en ef þú bregzk mér, þá 
trúi ek þér aldri síðan á mina daga.“ Fær 
nú Björn hringinn jarlsnaut í hendr Þórði 
ok bað hann færa Oddnýju. Þórðr hét því ok 
talaði þá allfagrt við Björn ok hét allgóðu 
um, at vera honum trúr ok reka vel hans 
erendi. Skildu þeir Björn talit at sinni. Ok 
þá er Björn var ódrukkinn þóttisk hann nógu 
margt fyrir Þórði talat hafa ok honum of 
vel trúat hafa. 

- Liðr nú af vetrinn ok býr Þórðr skip sitt; 
finnask þeir Björn ok talask enn við. „Mun, 
Þórðr,“ segir Björn, „hvat vit höfum talat, 
ok far nú vel með minum erendum.“ Þórðr 
hét góðu um þat ok skildusk álitlega. Ekki 
vissu menn gerla tal þeira Þórðar ok Bjarn- 
ar. þat segja menn, at Þórðr væri fimtán 
vetrum ellri en Björn. Drápa sú, er hann 
orti um Eirik jarl, heitir Belgskakadrápa. 
Þórðr lét í haf snimma sumars ok kom út 
um alþingi í Gufárós. Hann reið þegar til 


Google 


10 BJARNAR SAGA 


þings, ok varð mönnum dátt um þat, því at 
hann kunni vel at segja frá tiðendum; ok vel 
fór hann með erendum Bjarnar þat sinn, ok 
sagði hann koma mundu at vitja ráðahags 
við Oddnýju ok fekk henni hringinn, en kvað. 
Björn hafa gefit sér ráðahaginn, ef hann and- 
aðisk eða kæmi eigi til Íslands. 

4, Sumar þat et sama, sem Þórðr fór til 
Íslands, gekk Björn þá fyrir jarl ok bað or- 
lofs at fara í austrveg. Jarl bað hann fara 
sem honum gegndi. Fór þá Björn með kaup- 
mönnum austr í Garðaríki á fund Valdimars 
konungs; var hann þar um vetrinn í góðu 
haldi með konunginum; kom hann sér vel 
með tignum mönnum, þvi at öllum fellu vel 
í skap hættir hans ok skaplyndi. 

Svá er sagt, þá er Björn var í Garðaríki 
með Valdimar konungi, bar þat til, at herr 
óflýjandi kom í landit, ok réð fyrir kappi 
sá, er Kaldimarr hét, mikill ok máttigr, ná- 
frændi konungs, hermaðr enn mesti ok vig- 
fimr ok mikill afreksmaðr; ok váru þeir kall- 
aðir jafnkomnir til ríkis, Valdimarr konungr 
ok kappinn, en kappinn hafði því eigi náð 
ríkinu, at hann var yngri, ok þvi fór hann í 
hernað at leita sér frama; var nú ok engi 
hermaðr slíkr, jafnfrægr sem hann, í þann 
tíma í Austrlöndum. En er Valdimarr kon- 
ungr frétti þetta, þá sendir hann menn með 

sættarboðum til frænda síns ok bað hann fara 
með friði ok eignask helming rikis. En kapp- 
inn kveðsk hafa skyldu einn rikit, ok ef kon- 
ungr vill eigi þat, bauð hann honum hólm- 
göngu, ella berðisk þeir með öllu liði sinu. 
Valdimar konungi þótti hvárrgi góðr, ok 
vildi gjarna eigi týna liði sínu, en kveðsk 
eigi vanizk hafa hólmgöngum ok spurði lið 
sitt, hvat ráðs væri. En menn réðu honum 
at safna liði ok berjask. Ok á litlum tima 
kom þar saman múgr ok margmenni ok helt 
Valdimarr konungr til móts við kappann. 
Síðan bauð konungr at fá mann fyrir sik til. 
einvigis, ok því játaði kappinn með þeim 
skildaga, at hann skyldi eignask rikit alt, ei 
hann feldi þann mann, en ef kappinn felli, 
þá skyldi konungr eignask ríki sitt sem áðr. 
Þá leitaði konungr eftir við menn sina, ef 
þeir vildi ganga á hólm fyrir hann, en menn 


váru ekki fúsir til þess, því at hverr þóttisk 


til bana ráðinn, er berjask skyldi við kappann. 
En konungrinn hét þeim sinni vináttu ok 
öðrum sæmdum, ef nökkurr vill til ráðask, 
en þó vildi engi til ráða. Björn mælti: „Hér 
sé ek alla ódrengilegast við verða sins herra 
nauðsyn. En því fór ek af minu landi, at ek 
vilda leita mér frægðar. En tveir eru kostir 
fyrir höndum; annarr, at fá sigr með karl- 
' mensku, þó at þat sé ólíklegt, með þann sem 

at berjask er, en hinn er annarr, at falla með 
drengskap ok hugprýði, ok er þat betra en 
at lifa með skömm ok þora eigi at vinna 
konungi sínum sæmd; ok skal ek til ráða 
at berjask við Kaldimar.“ Konungr þakkar 
Birni; eru þá sögð upp hólmgöngulög. Kapp- 
inn hafði sverð þat, er Mæringr hét, ok enn 
bezti gripr. Þeir berjask bæði hart ok snarpt, 
ok lauk svá með þeim, at kappinn fell fyrir 
Birni ok fekk bana, en Björn varð sárr nær 
til ólífis. Fekk Björn af þessu stórlega frægð 
ok sæmd af konungi. Var þar skotit tjaldi 
yfir Björn, því at hann þótti eigi færandi 
í brott, en konungr fór heim í ríki sitt. Þeir 
Björn váru nú í tjaldinu, ok er gróa tóku 
sár hans, þá kvað hann vísu: 
(1) Hér myndi nú, handar 

(hæft skiljum brag) vilja, 

líki fögr es leygjar 

Lofn, Eykyndill sofna, 

ef hörskorða heyrði 

harðla nær at værim 

(gerðumk frægr) með fjorða 

fleina vald í tjaldi. 

Síðan var Björn fluttr heim til konungs 
með mikilli virðingu. Konungr gaf honum 
alt herskrúð, þat er kappinn hafði átt, ok 
þar fylgdi sverðit Mæringr; þvi var 
Björn síðan kappi kallaðr ok kendr við her- 
að sitt. Björn lá í sárum um sumarit, ok um 

vetrinn eftir var hann í Garðaríki, ok hafði 
hann þá utan verit þrjá vetr, ok eftir þat 
fór hann til Noregs. Ok er hann kom þar 
váru öll skip gengin til Íslands, ok var þat 
sið sumars. 

5. Á öðru sumri, fyrr en nú var frá sagt, 
spyrr Þórðr af kaupmönnum í Hvitá, at 
Björn var sárr orðinn, ok keypti at þeim, at 
þeir segði hann andaðan, ok svá gerðu þeir. 
Síðan sagði Þórðr opinberlega andlát Bjarn- 
ar, ok kvað þá menn hafa sagt sér, sem 
hann höfðu moldu ausit; en engi kunni í 
móti at mæla, ok þótti Þórðr óliklegr til 
„lygi. Síðan kom Þórðr í Hjörsey ok bað 
Oddnýjar. Frændr hennar vildu eigi gifta 
honum hana, fyrr en sú stund væri liðin, 
sem á kveðit var með þeim Birni, en at 
sumri, er skip kæmi ok spyrðisk þá eigi til 
Bjarnar, þá sögðusk þeir mega um ræða. 
Nú kómu skip út ok vissu þeir eigi til Bjarn- 
ar at segja, því at hann kom eigi fyrr til 
Noregs, en þau váru út látin. Nú heldr Þórðr 
á málinu ok verðr Oddný honum gift. En þá 
er þeir Björn váru búnir til hafs, sigldi at 
þeim skip af hafi. Þeir Björn tóku bát ok 
reru til skipsins ok vildu vita tiðendi, þvi 
at þeir váru af Íslandi komnir. Þeir sögðu 
sjaforð Oddnýjar. Ok er Björn vissi þat, vildi 
hann eigi til Íslands fara. 

Þann vetr fór Björn til hirðar Eiríks jarls 
ok var með honum; ok er þeir lágu við Ham- 
arseyri, orti Björn vísu: 

(2) Hristi handar fasta 

hefr drengr gamans fengit; 

hrynja hart á dýnur 
hlöð Eykyndils vöðva, 
meðan (víns) stinna vinnum 
(veldr nökkvat því) klökkva, 
skeið verðk skriðar beiða 
(skorða) ár at borði. 

Björn var enn með ena sömu virðing ok 
fyrr með jarlinum. 

Um sumarit eftir fór Björn vestr til Eng- 
lands ok fekk þar góða virðing ok var þar 
tvá vetr með Knúti enum rika. Þar varð sá 
atburðr, er Björn fylgdi konungi ok sigldi 
með liði sinu fyrir sunnan sjá, at fló yfir 
lið konungs flugdreki ok lagðisk at þeim ok 
vildi hremma mann einn, en Björn var nær 
staddr ok brá skildi yfir hann, en hann hremdi 
hann næsta í gegnum skjöldinn. Síðan gripr 
Björn í sporðinn drekans annarri hendi, en 
annarri hjó hann fyrir aftan vængina ok 
gekk þar í sundr ok fell drekinn niðr dauðr. 
En konungr gaf Birni mikit fé ok langskip 
gott, ok því helt hann til Danmerkr. þá gerði 
hann félag við Auðun bakskika, vikverskan 
mann, en danskan at sumu kyni. þá var 
Auðun áðr útlægr gerr af Noregi. Hann hafði 

tvau skip til félags við hann ok lögðu siðan 
austr fyrir Svíþjóð í hernað ok herjuðu um 
sumarit en váru um vetrinn í Danmörk. 
Þetta var iðn þeira í þrjá vetr. 

6. Þat er nú at segja, at Þórðr sitr 
nú í búi sínu á Hítarnesi um hríð ok 
halda menn, at Oddný sé nú betr gift en 
fyrr hafði til verit ætlat, bæði til fjár ok 
burðar ok annars sóma; en ástir þeira váru 
at góðum sanni. Þau áttu átta börn, fimm sonu 
ok þrjár dætr. Þórðr hafði þá selt skip þat 
kaupmönnum, er hann hafði átt ok haft í 
förum. 

Björn var nú í víkingu at afla sér fjár ok 
frægðar; vinr var hann Eiríks jarls, ok eru 
með honum þeir menn, sem fyrr var sagt. 
Lítt langar hann nú til Íslands, er hann veit 
þaðan tíiðendi ok hversu þat Þórðr hafði við 
hann búit. Ok á því méli, er Björn var ór 
landi, varð höfðingjaskifti í Noregi; tók við 
ríkinu eftir Eirík jarl Hákon jarl, son hans; 
Sveinn, bróðir Eiríks jarls, réð sínum hluta 
lands sem áðr ok stóð þannveg tvá vetr. 
Eftir þat kom Óláfr enn helgi í land ok tók 
Hákon í Sauðungssundi, ok sór hann Óláfi 
konungi eiða ok fór ór landi síðan, en Óláfr 
barðisk viðSvein jarlfyrir Nesjum pálmsunnu- 
dag, ok stökk Sveinn undan, en Óláfr réð 
síðan öllu landinu ok varð konungr yfir. 

Nú ferr sú frétt um önnur lönd, at þeir Sveinn 
Jarl ok Hákon jarl váru ór landi. Björn ok 
hans menn spyrja þetta höfðingjaskifti ok 
þat, at margar góðar sögur gengu frá kon- 
ungi þeim, sem vert var. Ok í þann tima 
var í kaupferðum ágætr maðr, Þorkell Ey- 
jólfsson; hann hafði mikla virðing af Óláfi 
konungi. Þorkell var ok vinr Þórðar Kol- 
beinssonar. 

7. Þat er nú til tiðenda sagt, at Þórðr Kol- 
beinsson spyrr þau tiðendi, at Hrói enn 
auðgi, móðurbróðir hans, var andaðr. Þórðr 
átti at taka arf eftir hann. Nú kaupir hann 
skip ok ætlar at fara utan á vit fjárins. Þat 
er sagt frá ferð Þórðar, at hann sækir fund 
Óláfs. konungs. Honum var þar vel fagnat; 
segir hann konungi vöxtu á um ferð sina. 
Porkell var þá þar ok túlkaði vel málit við 
konung, at hann fengi fé sitt. Konungr lét 
gera honum bréf til vina sinna í Danmörk 
ok setti fyrir sitt innsigli. Þá váru þeir með 
Þórði synir Eiðs, Þorvaldr ok Þórðr. Þar 
fór ok Kálfr illviti. Þórðr orti drápu um Óláf 
konung; síðan fór hann ok færði sjálfr ok 
þá at konungi gullhring ok pellæzkyrtil hlað- 
búinn ok sverð gott. Þórðr spyrr í hljóði, ef 
menn yrði nökkut varir við Björn. Honum 
er sagt, at hann sé í hernaði ok fjölmennr. 
Þórðr hafði litit skip. Nökkurir vikverskir 

menn váru á skipi með honum. Nær þrir 
tigir manna váru alls á skipinu. Hann kom 
þat sumar til Danmerkr í Hróiskeldu ok fekk 
mikit af fénu, þó at miklir spænir væri af 
telgdir, ok fóru sunnan um sumarit, er á 
leið, en leið hans var um Brenneyjar. þat 
eru margar eyjar ok váru þá litt bygðar. 
þar váru í launvágar ok var þar jafnan her- 
skátt af víkingum. Skógr var þar ok nókkurr. 
í eyjunum. Björn fór þá hafna á milli 
ok váru síð dags, þar er fram gengu eyrar 
tvær af Brenneyjum; önnur heitir Þþrælaeyrr, 
en önnur Oddaeyrr; þar lagði Björn skipum 
sínum. Þat sama kveld kom Þórðr við eyna 
ok lá þar skipi sinu um nóttina. Siðan koma 
menn tveir fram á eyna ok spurðu, hverr 
skip ætti. Einn skjótorðr maðr ok heldr hvat- 
víss segir, at Þórðr Kolbeinsson átti. Þórðr 
mælti: „Bráðorðr maðr ertu,“ segir hann, 
„ok seg, at Þórarr víðförli eigi skipit;“ ok 
svá gerir hann. Eyjarmaðrinn mælti: „Gerið 
hvárt sem þér vilið, ljúgið eða segið satt.“ 
Þeir menn hurfu aftr; en þat váru reyndar 
menn Bjarnar; lá hann þar öðrum megin við 
eyna með níu skip. Þórðr mælti, er þeir 
váru í brott: „Þetta munu verit hafa njósn- 
armenn nökkurra manna, ok mun ek ganga 
á eyna ok vita, ef ek verð nökkurs varr.“ 
Björn mælti til Auðunar, þá er menn Sans 

kómu aftr ok sögðu til Þórðar: „Kenna 
þykkjumsk ek at frásögn þeira skipit, at 
Þórðr mun eiga, ok er maklegr fundr várr.“ 

Þórðr gengr nú upp ok Kálfr illviti ok 
nökkurir menn aðrir, ok er þeir váru skamt 
komnir upp á eyna, mælti Þórðr: „Nú 
skuluð þér aftr hverfa til skips, ok nú vil 
ek, at þér segið, at ek væra eftir í Danmörk 
ok ek næða eigi ellegar fénu, ef svá berr til, 
sem ek ætla, at Björn muni eigi fjarri vera 
ok komi hér; en ek mun forða mér.“ Kálfr 
illviti segir: „Þetta mun gott ráð, ef þú verðr * 
eigi fundinn; en ella mun þér at verða mikil 
svivirðing; vilda ek heldr, at vér verðim fé 
várt ok fjör meðan vér mættim.“ „Hitt er 
ráðlegra,“ segir Þórðr; „öllum mun friðr 
sefinn nema mér.“ Hann gekk nú upp á eyna 
ok settisk undir bakka í hrísrunni einum ok 
sá hann til skips. Hann hafði kufl einn yztan 
klæða. Nú biðr Björn sina menn vápna sik 
ok vitja kaupmanna; lét þat mundu satt, 
sem fyrst var sagt, at Þórðr Kolbeinsson 
mundi stýrimaðr vera. þeir gera svá sem 
Björn mælti: ganga upp á kaupskipit ok 
sýnisk lið vera höfðingjalaust. Spyrr Björn, 
hvar forráðandi skipsins væri. þeir kunnu 
enga þökk þarkvámu Bjarnar, en þeir fóru 
svá með sögunni, sem Þórðr hafði mælt. 
Björn trúir því eigi ok vill leita um eyna. 

„Ey er litil ok munum vér finna hann, ef 
hann er þar.“ Nú rannsaka þeir fyrst skipit 
ok finna hann eigi; síðan fóru þeir um eyna 
ok váru nær tvau hundruð manna í leitinni. 
Ok er þeir Björn koma þar at, sem Þórðr sat, 
þá sprettr hann upp ok heilsar vel Birni. 
„Hér ertu nú, Þórðr,“ segir Björn, „en eigi 
í Danmörk; eða hví skal nú svá lágt sitja? 
Seg oss nú tíðendi af Íslandi; löngu fund- 
umsk vér næst.“ „Margt kann ek segja tið- 
enda,“ segir Þórðr. „Hvar vartu í vetr?“ 
Þórðr svarar Birni; hann segir: „Með kon- 
ungi í Noregi.“ Björn segir: „Hvar var kon- 
ungr í landi?“ „Norðr var hann,“ segir 
Þórðr, „ok er váraði fór hann austr til Víkr 
ok mun hann þar nú vera.“ Björn mælti: 
„Hvat segir þú nýjast af Íslandi?“ „Andlát 
Skúla,“-segir Þórðr, „en lif föður þins ok 
fóstra.“ Björn mælti: „Tíðendi eru þat mikil, 
er Skúli er andaðr; eða hvárt er þat satt, 
at þú hefir fengit Oddnýjar Þorkelsdóttur 
litlu síðar en við skildum?“ Þórðr kvað þat 
satt vera. Björn mælti: „Hversu trúlega þótt- 
isk þú halda við mik vináttuna?“ Þórðr 
segir: „Ek vissa eigi, at hon skyldi lengr 
bíða þín en þrjá vetr.“ Björn mælti: „Eigi 
gerir þér nú undanherkjun sjá, því at ek veit 
hér áðr allan sannleik um þetta.“ Þórðr bauð 
honum yfirbætr. „Hitt mun ráðlegra,“ seg- 

ir Björn, „at þú sér drepinn ok lúki með 
okkr.“ Nú lýkr með þvi, at Björn gefr þeim 
lifsgrið, en af þeim tók hann fé ok svá knörr- 
inn; síðan fló hann Þórð at gripunum, ok 
gerði hann sem hraklegast ráð hans alt. Þórðr 
mælti til at hafa gripina ok náði ekki. Siðan - 
lét Björn Þórð ok föruneyti hans alt fara á 
knarrarbátinn með klæðum sinum ok flytja 
svá til meginlands. Ok áðr þeir skiljask, 
mælti Björn: „Þórðr,“ kvað hann, „nú er 
þér ger nökkur hneisa ok svivirðing ok fjár- 
skaði, ok er þó at öllu minni en þú ert mak- 
legr; far nú til Orkneyja ok dvelsk litt við 
Noreg, en ek mun fara á konungs fund; ok 
met ek hann svá mikils ósénan, at fyrir þat 
drep ek þik eigi, er þú vart gestr hans; ok 
hvar sem ek hitti þik heðan frá, skal þér 
hvergi oh nema mjök verði öðruvis en 
mik varir.“ 

Þeir Þórðr gengu nú á bátinn, ok svá enir 
vikversku menn, ok vildu þeir til eigna 
sinna. Þeir höfðu vápn sín. Síðan hittu þeir 
konung ok sögðu honum þessi tiðendi um 
ránit ok sakargiftir við Þórð. 

8. Eftir þetta átti Björn stefnu við Auð- 
un félaga sinn ok kvaðsk vilja fara til fund- 
ar við Óláf konung; „ok vil ek eigi reiði hans 
yfir mér fyrir kaupmannarán.“ Auðun 
kvaðsk vilja fylgja honum, því at honum léku 

landmunir at staðfestask í Noregi. Nú koma 
þeir á konungs fund ok létu eftir menn sina 
flesta ok svá fé ok skip. Þeir kómu þrem 
nóttum siðar á konungs fund en þeir Þórðr. 
Þeir Björn gengu tólf saman í höllina, þá 
er konungr sat yfir drykkju, en fimm tigir 
manna váru eftir við skip. Björn gekk fyrir 
konung ok kvaddi hann vel. Konungr spyrr, 
hverr hann sé. Hann segir til sin. Konungr 
segir: „Er eigi þetta sökudólgr þinn, Þþórðr?“ 
En hann kvað víst þann vera. Konungr kvað 
hann djarfan mann vera, er hann þorði á 
hans fund at fara ok bað þá taka ok setja í 
járn. Björn kvað þat hægt mundu at gera, 
en kvað þó sér þykkja trautt af sakleysi við 
Þórð. Konungr kvað víkingum auðfengnar 
sakir við kaupmenn, er þeir girnask fé þeira. 
Björn segir þá ok tekr til at upphafi um við- 
skifti þeira Þórðar ok sakir þær, er hann 
þóttisk eiga við Þórð Kolbeinsson. Konungr 
spurði Þórð, ef svá var sem Björn sagði. 
Þórðr kveðsk hafa sannspurt áðr andlát Bjarn- 
ar, áðr hann fengi konunnar. „Eigi hefir þó 
sú raun á orðit,“ segir konungr, „ok þykki 
mér Björn eiga miklar sakir við Þórð, eða 
vilið þit nú,“ segir konungr, „at ek gera í mill- 
um ykkar?“ En því játuðu þeir báðir ok váru 
þá grið sett. Ok síðan gerði konungr konuna 
til handa Þórði ok öll fé hennar, en Birni 

jafnmikit fé af þessu, er hann hafði tekit 
upp fyrir Þórði, ok var talit með fé Odd- 
nýjar erfð, er hon átti eftir föður sinn; svi- 
virðingar skulu jafnmíkit mega, fjárreyta ok 
konutak. Björn skyldi hafa guðvefjarkyrtil 
ok hring fyrir þann, er Þórðr tók með Odd- 
nýju. Þórðr skyldi hafa sverð þat, er kon- 
ungr hafði gefit honum. Konungr sagði, at 
þeim mundi betr fara, er vel heldi þessa 
sætt. Öll fé Þórðar hlaut Björn, sem hann 
hafði þar, nema skip, en hverr kaupmaðr 
skal hafa sin fé, er Björn hafði upp tekit fyr- 
ir. þórðr var um vetrinn með konungi, ok 
svá Kálfr ok Fiðssynir, en Björn fór í Vik 
austr ok þeir Auðun, er Björn hafði í frið 
þegit við konung, ok váru þar um vetrinn. 
En at sumri fór hann til Óláfs konungs ok 
var með honum tvá vetr síðan. En Þórðr fór 
til Íslands um sumarit ok gat ekki um skifti 
þeira Bjarnar, hver verit höfðu austr. Óláfr 
' konungr gaf þórði viðarfarm á skip ok fór 
Þórðr út hingat ok heim til bús sins. 

9. Björn var nú með konungi. Ok eitt- 
hvert sinn, er þeir hjöluðu konungr ok Björn, 
þá mælti Björn: „Veit ek herra um þá menn, 
er mik rægðu við þik af fundi okkrum Þórð- 
ar, at þeir mundu eigi geta þess, hvat ek mat 
mest til, at ek drap eigi Þórð ok menn hans.“ 
Konungr mælti: „Eigi var mér þat sagt.“ 

Björn mælti: „Ek skal þá segja þér, at ek 
virða þik svá mikils ósénan, at fyrir því 
drap ek Þórð eigi ok alla skipshöfn hans, at 
hann hafði yðarr vetrgestr verit, ok þat 
mundi hann reyna, ef við fyndimsk ok ætt- 
ir þú eigi hlut í eða þætti þér eigi misboðit.“ 
Konungr mælti: „Heyrum þetta nú af þeim 
mönnum, er við váru fund þeira Þórðar ok 
Bjarnar ok munu þeir satt segja.“ Nú var 
svá gert, ok gengu þeir við, at Björn hafði 
svá mælt, at konungs nyti at, er hann dræpi 
Þórð eigi ok förunauta hans. Konungi þótti 
nú enn meira vert, en áðr, er hann hefði 
Þórði upp gefit fyrir hans sakir. Þeir menn 
váru með konungi, er vissu skifti þeira, 
Bjarnar ok Þórðar, er þeir váru með Eiríki 
jarli, ok sögðu þat konungi; ok hafði Björn 
gefit alt með vitnum. Konungr segir: „þat 
er nú ok rétt,“ segir hann, „at hásetar Þórð- 
ar hafi svarit til fjár síns í mínu umdæmi, 
en Þórði til friðar.“ Björn kvaðsk ætla, at 
eigi mundi hann honum þyrma, nema kon- 
ungs nyti at. Konungr kveðsk at meiri vinr 
skyldu vera Bjarnar; en kvað þeim þó nú 
þat eina sóma, at halda sætt, þá er hann 
hafði gert þeira á meðal. „En þat vilda ek,“ 
segir konungr, „at þú létir af hernaði; þótt 
þú þykkisk vel með því fara, þá verðr þó oft 
guðsrétti raskat.“ Björn kvað svá vera skyldu, 

ok kvaðsk fúss með honum at vera. Konungr 
mælti: „Vel verðr þú mér at skapi; en ekki 
mun okkr auðit löngum saman at vera; því 
at hingat er ván Þorkels Eyjólfssonar, vin- 
ar mins, ok mun hann snögt vera ósáttr við 
þik fyrir sakir Þórðar; ok er þat ráðlegt, at 
"halda út til Íslands.“ 

þat haust var Björn með konungi ok váru 
sáttir heilum sáttum, ok þá Björn góðar gjaf- 
ir af honum. Sá atburðr varð þar at veizlu 
einni, þá er Björn fylgdi konungi, ok jafn- 
an váru margir velgerningar veittir konungi, 
sem maklegt var, ok honum var ger ker- 
laug; því at eigi er annarra lauga kostr í 
Noregi. Konungr ok hans menn fóru í laug- 
ina, ok lögðu menn klæði sin á völlinn, en 
tjaldat var yfir laugina. En þat var mönn- 
um þá titt at hafa reimar, þvilikar sem lind- 
ar væri, ok var þvi vafit frá skó ok til 
knés; ok höfðu þat jafnan helztu menn ok 
tígnir; ok þat sama hafði konungr ok Björn. 
Ok er Björn gekk til klæða sinna, fyrr en 
aðrir menn, ok váru föt Bjarnar hjá klæð- 
um konungs, ok varð Birni eigi at hugat fyrr 
en menn váru klæddir, at Björn hafði skift 
um reimarnar við konung, ok sagði honum 
þegar til vanhyggju sinnar; en konungr skip- 
aði kyrt vera, ok kvað þá eigi verri, er hann 
hafði. Björn hafði ávalt þessa reim um fót 

sinn á meðan hann lfði, ok með henni var 
hann niðr grafinn. Ok þá miklu síðar, er 
bein hans váru upp tekin ok færð til annarrar 
kirkju, þá var sú en sama ræma ófúin um fót- 
legg Bjarnar, en alt var annat fúit; ok er 
þat nú messufatalindi í Görðum á Akranesi. 
Ok nú um vetrinn eftir var Björn í Noregi, 
ok gaf Óláfr konungr honum skikkju vand- 
aða, ok hét honum sinni vináttu, ok kallaði 
hann vera vaskan mann ok góðan dreng. 
10. Frá því er nú at segja, þá er váraði, 
at Björn bjó skip sitt til Íslands; ok þá bjugg- 
usk ok önnur skip til Íslands, ok koma þau 
fyrr út en Bjarnar skip. Óláfr konungr sendi 
orð með mönnum, at Þórðr skuli vel halda 
sáttum við Björn, þá er hann kæmi út; ok 
kvað hann þess skyldan fyrir sakir þeira við- 
skifta, slíkra sem orðit höfðu. Á því sumri 
kom Björn út í Hrútafirði, á Borðeyri, með 
mikit fé, ok hafði sóttan mikinn frama ok 
atgervi. Þeir bera búnað sinn af skipi ok reisa 
tjöld sín. En í öðrum stað er þess við getit eitt 
kveld, at Oddný tók til orða við Þórð bónda 
sinn: „Hefir þú nökkut tíðenda heyrt, 
Þórðr?“ „Engi,“ segir hann, „en því muntu 
„um þat ræða, at þú munt spurt hafa nökk- 
ur.“ „Nær getr þú,“ segir hon; „frétt hefi 
ek þat, er mér þykkja tiðendi; mér er sögð 
skipkváma í Hrútafirði, ok er þar á Björn, 

sá er þú sagðir andaðan.“ Þórðr mælti: „Þat 
má vera,“ segir hann, „at þér þykki þat tíð- 
endi.“ „Víst eru þat tiðendi,“ segir hon, „ok 
enn gerr veit ek nú,“ segir hon, „hversu ek 
em gefin; ek hugða þik vera góðan dreng, 
en þú ert fullr af lygi ok lausung.“ „Þat er 
mælt,“ segir Þórðr, „at yfirbætr sé til alls.“ 
„Mik grunar,“ segir hon, „at sjálfr muni 
hann hafa skipaðar sér bætrnar.“ „Haf þú 
þat fyrir satt, sem þér sýnisk,“ segir hann. 
Nú fellr þetta hjal með þeim. þeir Arngeirr 
ór Hólmi fara til skips ok hitta Björn; verðr 
þar fagnafundr með þeim, ok bjóða Birni 
til sin ok kváðusk nú verða honum fegnir; 
sögðu nú langt hafa verit funda á milli. 
Hann kvaðsk fara mundu. Siðan var upp sett 
skipit, er á leið sumarit, en Björn fór heim 
til föður síns. Mörgum mönnum varð nú dátt 
um heimkvámu Bjarnar, því at áðr hafði 
mjök verit á dreif drepit um mál Bjarnar, 
hvárt hann var lífs eða eigi; sagði annarr 
þat logit, en annarr sagði satt, en nú var 
reynt, hvárt sannara var. Birni var vel fagn- 
at, er hann kom heim. Fóstri hans gaf hon- 
um hundinn V...... ,„ þviat honum hafði þótt 
hann góðr fyrr. Faðir hans gaf honum hest, 
er Hvítingr hét — hann var alhvitr at lit — 
ok með fola tvá hvita; þat váru góðir gripir. 

11. Nú er þat sagt, at Þórðr spurði 

Oddnýju, hvé ráðlegt henni þætti at bjóða 
Birni til vistar, ok kvaðsk eigi vilja, at menn 
gengi milli þeira ok rægði þá saman, — „ok 
vil pk svá reyna skap Bjarnar ok trúlyndi 
við mik.“ Hon latti, kvað þat óráð at því 
orði, sem áðr lék á. Þórðr lét eigi letjask ok 
fór í Hólm í Hitardal. Hann reið einn saman 
í blári kápu. En fjall stendr at húsbaki í 
Hólmi, ok gengr hryggr sá niðr af fjallinu 
at húsunum heim. þat höfðu þau at sýslu 
þann dag, Björn ok móðir hans, at þau 
breiddu niðr léreft ok þurkuðu, er vát höfðu 
orðit. Hon tók til orða: „Maðr riðr þar,“ seg- 
ir hon, „í blári kápu, ok er alllikr Þórði Kol- 
beinssyni, ok hann er ok, ok mun hans erendi 
óþartt.“ „Eigi mun þat,“ segir Björn. Þórðr 
kom þar. Þeir kveðjask ok spyrjask almæltra 
tíðenda. Siðan mælti Þórðr: „Pat er erendi 
mitt hingat, at vita, hvárt þú vill halda sætt- 
ir við mik, þær er konungr gerði milli okk- 
ar, ok skuli nú hvárrgi eiga öðrum sakir at 
bæta; ok er þat merkilegt, er skilrikr maðr 
hefir samit milli okkar; en var mér þat í 
hug um hrið, at vit mundum ekki sættask.“ 
Björn kvað þat einsætt, at halda sættir þær, 
sem þeir höfðu um mælt. Þórðr mælti: „Ek 
hefi þann hluta haft mála, er veglegri þótti; 
ok mun ek nú þat sýna, at ek vil, at vit sætt- 
umsk heilum sáttum. Ek vil bjóða þér þang- 

at til vetrvistar til mín, ok skal ek vel veita 
þér; vænti ek ok, at þú munt svá þiggja.“ 
Þórðr fór þar um fögrum orðum. Þórdís 
mælti: „Þat mun (ek) sýna, at ek mun ekki 
mjök talhlýðin. Hugðu svá at, Björn,“ seg- 
ir hon, „at því flára mun Þórðr hyggja, sem 
hann talar sléttara, ok trú þú honum eigi.“ 
þá kemr Arngeirr at ok spyrr, hvat þeir 
ræði. Þórðr segir honum. „Svá sýnisk mér,“ 
segir Árngeirr, „sem sá sé þeim meiri vinr, 
er þessa fýsir, ef þeir væri þá sáttari en 
áðr; ok fýsa vil ek Björn at fara, ok mun 
Þórðr þat efna, sem hann mælir;“ ok stenzk 
heldr í móti með þeim hjónum. Björn mælti: 
„Þat hefi ek ætlat, at vera með föður min- 
um; ok mörgum mun kynlegt þykkja heim- 
boð þetta sakir orðróms manna.“ Þórðr mælti 
ok kvað, at Björn væri honum eigi trúr, ef 
hann þægi eigi boðit. Ok nú hét Björn at 
vera þar nökkura stund, ok kvaðsk þó mundu 
dveljask fyrst með föður sínum. Þórðr reið 
heim ok segir Oddnýju, hvert hann hafði far- 
it um daginn, ok kvaðsk nú hafa þat erendi 
fengit, er hann vildi. „Hvert er þat?“ segir 
hon. Hann segir, at þangat hafi hann boðit 
Birni, ok kvaðsk þat hafa gert til yfirbóta við 
hana. „Pat hygg ek,“ segir hon, „at nú ljúg- 
ir þú, ef þú kant þat.“ Þórðr segir: „Eigi 
verðr, einn eiðr alla.“ Skilja þau nú hjalt. 

12. Nú bjósk Björn til vistar með Þórði 
ok fór á Hítarnes með þrjá ganganda gripi: 
hesta tvá ok hund. Hann reið hesti ok hafði 
annan í togi. Eftir lét hann fé sitt í Hólmi. 
Þórðr tók vel við honum ok setti hann et 
næsta sér ok bað menn nú einkum, at vel 
skuli þeir á meðal ganga; ok hétu menn um 
þat góðu, en flestum þótti þarvist Bjarnar 
kynleg, ok þó líðr nú stund ok horfisk væn- 
lega á með þeim. Þat er sagt, um öndverðan 
vetr kemr Þórðr at máli við Oddnýju ok 
spyrr, hversu þá mun sýslum gegna. „Er nú 
margt á höndum,“ segir hann, „ok þyrfti, 
at allir væri at nökkuru nýtir.“ Ey Lggr í 
Hítará, gagnauðig bæði at selveri ok eggveri, 
ok þar váru sláttur í ok sæði. „Nú munu 
karlar ok konur fara til at skrýfa korn,“ seg- 
ir hann, „en þú verðr at vera heima, þvíat 
sauðr mun heim rekinn í dag, ok verðr þú 
nú við at leita at mjólka, þótt þú sér óvön.“ 
Hon mælti: „Sé ek þá allmaklegan mann til 
at moka STAR, ok skaltú þat gera.“ „Rangt 
mælir þú nú,“ segir Þórðr, „ok hefi ek meiri 
önn fyrir okkru búi en þú;“ ok rennr hon- 
um Í skap, ok drap hendi sinni hoægri á kinn 
henni. Björn var skamt í frá ok heyrði, hvat 
þau ræddu, ok kvað visu: 


(3) Snót biðr svein enn hvíta 
svinn at kvíar innan 

(reið esat Rínar glóða 
ranglát) moka ganga; 
harðla nýt, sús heitir 
Hlökk miðs vita Rökkva, 
sprund biðr út at andar 
Eykyndill, mik skynda. 


Þórðr fór til verks, en Oddný mjólkaði ekki 


ásauðinn; enda mokaði Þórðr ekki kvíarn- 
ar. En eigi góð þótti Þórði vísan, er Björn 
kvað, en þó var þat nú fyrst kyrt. 

Nökkuru síðar er þat sagt, at Þórðr kom 
inn, ok hann sá, at Björn átti tal við konur. 
Þat var um kveld, ok var Björn kátr við 
þær. Þórðr kvað þetta: 


(4) Út skalt ganga — 
illr þykki mér 
gleymr þinn vesa 
við griðkonur; 
sitr á öftnum, 
es inn komum, 
jafnauðigr mér: 
út skalt ganga. 


Björn mælti: „Hafa viltu enn þann bragar- 
háttinn sem fyrr meirr,“ ok kvað vísu í mót: 


(5) Hér munk sitja, 
hátt vel kveða, 
skemta þinni 
þjóðvel konu; 
þat mun okkr eigi 
til orðs lagit, 

emk heill í hug: 

hér munk sitja. 
Sá atburðr varð enn einu sinni litlu síðar um 
kveld, at Þórðr kom inn ok gekk hljótt ok 
vildi vita, hvat fyrir væri. Hann heyrði 
mannamál ok þóttisk vita, at þau Björn ok 
Oddný ræddusk við, ok hleraði, ef hann 
mætti heyra hjal þeira. Björn varð ok varr 
við ok segir Oddnýju, at Þórðr hleraði til, 
hvat þau ræddu. Hon kunni þess enga þökk 
ok gekk í brott ok blés við hátt, en Björn 
kvað visu: 


(6) Eykyndill verpr öndu 
(orðsæl) ok vill mæla 
(brúðr hefr beztar ræður) 
breksöm við mik nekkvat; 
en til Jarðar orða 
ölunreyrar gengr heyra 
lítill sveinn ok leynisk 
launkarr ok sésk fjarnar. 


Þórði hugnar eigi við Björn um kveðskap- 
inn; en þó er nú kyrt, ok hyggr sitt hvárr. 
Þat var eitt kveld, at þau váru í stofu, at 
Þórðr setr Oddnýju í kné sér ok er blíðr við 
hana; vill vita, hvernig Birni bregðr við. 
Hann kyssir hana ok lét fylgja visu: 
(7) Muna mun Björn at Birni 


bauga Grund ór mundum, 
snót en snerriláta, 

slapp Hítdælakappa. 
Skapat vas mér, en mjórar 
munat þrjótr konu njóta, 
(ráð es slíkt til snúðar) 
sveigar þöll at eiga. 


„Svá var,“ segir Björn, „at ek varð at láta 
þetta kvánfang; en gerzk hefir þat í okkrum 
viðskiftum, at ek vænti, at þér muni seint 
fyrnask,“ ok kvað visu: 


(8) Þat mun þér, es mætti 


þín sveit liði mínu 
þar fyr Þrælaeyri, 
Þorðr, eymuni, forðum, 
ok frá auði miklum 
ódrengila genguð; 
bart, þót allvel ortir, 
oftsinnum hlut minna. 


Eigi var langt at biða, áðr hann kvað: 


(9) 


Muna mátt hitt, at, hattar 
hallland, ek vann grandi, 
lítill sveinn, of leiti 
látprúðr þars þú dúðir, 
ok frá byrjar blakki 
brátt, sem orka máttir, 
annars snauðr an æðru 
ills kunnandi runnuð. 


Ok enn þykkir Birni eigi fullgert í mót þvi, 
er Þórðr minti hann á um sakirnar ok hold- 
„isk, er hann hafði hlotit konuna, en Björn 
varð lausa at láta, ok kvað enn vísu: 

(10) Hefnt telk þess, at þessa 
þornteigar gekt eiga 
(þin's í þurð at einu, 
Þorðr, vegsemi) skorðu. 
Ér á Oddaeyri 
undan minum fundi 
brúar und bakka láguð 
Brenneyja lágt, skreyja. 


Nú er þetta kyrt, ok þykkir nú hvárum- 
tveggja verr en áðr. Eitt sinn kvað Björn 
visu þessa: 


(11) Sátt við, sveinn enn hvíti, 
sviftr auði ok giftu 
(árr vas auðs við hriðir) 
öfund (hjörs) í Sólundum, 
þás, raungetinn, ræntak, 
rusil-kvæðr, af þér bæði 
(heldr vas gráleikr goldinn 
gauri) knörr ok aura. 


Eigi líkaði Þórði vísan, sem ván var, ok 
gerisk nú þar ósveipr á með þeim. Eitt kveld 
var þat sagt, at Björn sat hjá Oddnýju ok 
söðlar því á ofan, at hann kvað vísu þessa 
til Þórðar: 


(12) Þá mun þunnrar blæju 
þöll (vestarla und fjöllum ' 
Rindr vakði mik mundar) 
manns þins getu sanna, 
ef gæti son sæta 
sunnu mars við sunni 


Google 


34 BJARNAR SAGA 


(ván lætk réttrar raunar) 
ríiklunduð mér glíkan. 

Nú nemr staðar fyrst um kveðskap þeira 
ok eigask ekki við. 

13. Frá því er sagt eitt kveld, at Þórðr 
kom at máli við Oddnýju: „Pat segir þú 
mér ok margir aðrir,“ segir hann, „at Björn 
sé drengr góðr, en mér sýnisk eigi svá um 
suma hluti; hann setr hund sinn jafnauðig- 
an okkr undir borði, en ek hefi eigi fyrr við 
hunda átt, ok mun honum leiðask, ef deildr 
er verðrinn.“ Hon segir: „Viltu þess freista 
þá ok vita þá, hvat at hafi?“ „Svá munum 
vit vera láta,“ segir hann. „Nú skal vera 
brauðhleifr syfldr fyrir manni, ok vitum, 
hvárt hann gefi hundinum af. Þat fylgir ok 
þessu,“ segir Þórðr, „at hestar tveir eru hér 
í vetr, ok ginnir hann húskarla mina til þess 
at gefa þeim; ok er þat litilmannlegt, at 
ginna þá til at gefa hrossum.“ Ok nú er 
breytt var búnaðinum, þá gaf Björn hundi 
eigi síðr en áðr, en þeir Þórðr ok Björn höfðu: 
mat at minna, en hjónin heituðusk við í öðru 
lagi, at hlaupa á brott fyrir búnaðar sakir. 
Fá mál var þetta, áðr Þórðr ræddi um við 
Oddnýju, at hann kvaðsk eigi nenna lengr 
at svelta fyrir hundinn Bjarnar; ok stoðar 
þetta ekki; varð búnaðr aftr at koma. Nú 
er svá gert. Þá líkar hjónum vel, en Björn 

lét sem hann viti eigi. Oft ræddi Þórðr um 
fyrir Oddnýju, hversu honum þótti Björn 
óþakklátr ok stirðr um þat, er við bar. Og 
eitt sinn, er þau áttu um þat at ræða, kvað 
Þórðr vísu: 


(13) Sextán vas hugr hjóna 
hverr lifði sér (þverri 
raus) einn (óru húsi), 
auð-Hlín, at mun sínum, 
áðr garðvita gerði 
grundar einn fyr stundu 
stríðir stökk í búðum 

„ stórgeðr liði óru. 


Þar váru þau öll um vetrinn við litit sam- 
þykki; ok ekki var þat mjök at vilja Odd- 
nýjar. því hafði Þórðr í fyrstu heitit Birni, 
at hesta hans skyldi færa til haga í Hitar- 
nes, eða láta gefa heima ella, ok hafði Björn 
viljat, at heldr færi í brott; en leið undan 
ok var eigi gert. Kálfr illviti kom á Hitarnes, 
ok spurði, hvé Þórði líkaði við vetrgestinn, 
eða hvárt hann réði því, er meiri hluti töðu 
fórsk, en hestar hans æti; gengu síðan at sjá 
heyit, ok þótti illa með farit. Þórði líkar illa, 
ok segir Oddnýju, at Björn hefði keypt at 
húskörlum, at troða hey hans í saur ok spilla 
því. Hon segir, ok kvað Björn eigi mundu 
þat gert hafa, at eiga hlut í þvi, at hestum 


hans væri annan veg gefit, en öðrum hross- 
- já 9“ 

um, — „en þú hygg at, at þú efnir alt vel,. 
þat er þú hefir honum heitit.“ Eftir þetta 
lét Þórðr fara í brott hesta Bjarnar ok út í 
Hítarnes, ok hafa þeir þar góðan haga; ok 
lætr þá af gnadd Þórðar við hesta Bjarnar, 
ok er nú kyrt at kalla um stund. 

14. Frá því er sagt eitthvert kveld, at 
þeir Þórðr ok Björn sátu í bekk, ok fór í 
bága með þeim; þá kvað Þórðr vísu til 
Bjarnar: 


(14) Út skalt ganga; 
oss selduð mjöl 
rautt áliti 
rúg sagðir þú, 
en þás virðar 
vatni blendu, 
vas þat aska ein: 
út skalt ganga. 


Björn kvað í móti: 


(15) Kyrr munk sitja; 
komk á hausti, 
hefk fornan mör 
fullu keyptan; 
feld gáfuð mér 
fagrröggvaðan, 
kappsvel drepinn; 
kyrr munk sitja. 


Þat fansk á, at Þórði þótti framlög sín mikil, 
en ekki gott í mót koma. Björn galt ok 

slikt í mót; þvi at honum. þótti heimboðit 
Þórðar verit hafa með glysmálum einum, 
en veitt kotmannlega, ok þótti ills eina fyr- 
ir vert; ok þótti báðum þá verr en áðr. Öll 
hvildu þau í einu útibúri um vetrinn: Þórðr 
ok Oddný ok verkkona, er togaði af þeim 
klæði. Þat var einhvern aftan, at Oddný kom 
sið til rekkju, ok gaf Þórðr henni ekki rúm 
í rekkjuna; en hon sté upp yfir stokkinn ok 
vildi undir fötin hjá honum, ok var þess eigi 
kostr, ok sat hon af því upp. Þá kvað Björn 
vísu: 
(16) Svá flakir Ullr of alla, 

odds, böð-Gefnar Loddu, 

hinns ljótan fal lýtir, 

linnbeðs sæing innan, 

at hól-Njörun hvilir 

hrannblakks kalin (nakkvat 


lofak Þrúðar hag þýðrar 
borns) á beðjar horni. 


Oddný bað þá, at þeir skulu eigi yrkja um 
hana, ok taldi eigi þetta vera sín orð. Nú 
er frá þessu upp um vetrinn ok til sumars, 
er þeir mælask ekki við. Þat hafði Oddný 
mælt við Björn um vetrinn, at dóttir þeira 
Þórðar skyldi vera honum í þann stað, er 
hann hafði eigi fengit hennar, sem ætlat var; 
ok eitt kveld mintisk Björn á þetta, ok setr 
meyjarnar í kné sér, ok kvað vísu þessa: 

(17) Systr *ro tvær með tíri 
(trúik) enn (sögum hennar) 
þýð ok þeira móðir 
þekk Þbragsmiðar skekki; 
þær 'ro mér (in meira 
men-Grund lofak stundum) 
þat's versóka veiti 
vánlegt, í stað kvánar. 


Ok nú er kemr at sumri, ætlar Björn í brott 
at búask. þat er sagt, þá er Björn var bú- 
inn á brott ór vistinni, þá gaf hann Oddnýju 
skikkjuna Þórðarnaut, ok mælti hvárt þeira 
vel fyrir öðru. Ok er hann var albúinn, reið 
hann at útibúri, er Þórðr var inni ok Kálfr 
illviti hjá honum, ok var hann þá nykom- 
inn þar. Björn segir Þórði, at hann var þá 
til ferðar búinn, ok hann ætlar þá ór vist- 
inni. Þórðr kvaðsk þat vel þykkja, ok betra 
at fyrr væri. Björn kvaðsk þat vitat hafa 
fyrir löngu. „Hefir nú þann veg verit,“ segir 
han rs rr að a 


15. Nú er frá því fyrst at segja, at þórðr 
Kolbeinsson kannaði fjöru sina. Hann kom 
þar sem selr var í vök, ok var særinn undan 
fallinn, en ísar alt um utan, ok komsk selr- 
inn eigi brott. Þórði kom í hug, ef hann 
sckti sér vápn heim, at fyrr mundi sær 

undir falla, en hann komi aftr, ok mundi 
hann þá eigi ná selnum, ok vildi þat eigi; 
réðsk til síðan ok fær hlaðit selnum. En á 
varð slys við; því at selrinn beit í lær hon- 
um, ok varð Þórði at því mein. Þórðr kom 
heim ok lét selinn til gera, en ætlaði at leyna 
bitinu, en því kom hann eigi á leið, ok hafð- 
isk illa sárit, ok kom svá, at hann lá í rekkju. 
Björn var eigi skamt í frá at sínu búi á Völl- 
um, ok spurðisk þangat, ok gerðu menn 
eigi um þat allorðfátt, hvat Þórði væri til 
meins, ok kvað Björn visu: 


(18) Hoddgeymir liggr heima, 
(hér fregn mannr et sanna), 
sá fekk mýgir mörva 
misleitr af selreitum; 
enn þás út taka hrannir, 
allhvast of sker falla, 
færir lókr of leiru 
ljótr kerlingu skjóta. 


Spyrr Þórðr þetta ok heyrir kveðna vísuna, 
ok þykkir ekki góð, ok þó líkast vanda 
Bjarnar. Ekki svarar Þórðr hér í mót fyrst, 
ok er kyrt. 

16. Nú er frá því at segja, at Þorgeirr, 
húskarl Bjarnar, mælti við hann á einu hverju 
kveldi; kvað hey eigi vera mundu sem þyrfti 
til nauta þeira, er hann skyldi gæta, ok bað 
Björn til fara, at sjá fóðrit, hvárt hann ætl- 

aði, at endask mundi. Björn gerir svá sem 
hann beiddi; fara þeir ok koma til fjósanna, 
ok gekk Þorgeirr til fyrri; því at honum var 
þar gangr kunnari. En kýr hafði borit kálf, 
ok fell Þorgeirr um kálfinn, er lá í flórn- 
um, ok mælti ilt; en Björn bað hann kasta 
upp í básinn kálfinum; en Þorgeirr kvaðsk 
æ því betr þykkja, er sá skelmir lægi neðar, 
ok vill eigi til taka. Siðan tók Björn kálf- 
inn ór flórnum ok kastaði upp í básinn. 
Heim fóru þeir síðan, ok segir Þorgeirr vin- 
um sínum þetta, at Björn tók kálf ór flóri 
ok kastaði upp í básinn, — „en ek vilda 
eigi.“ En þá váru þar gestir ok heyrðu frá- 
sögn Þorgeirs. Ok eigi miklu síðar kómu þeir 
sömu menn á Hítarnes til Þórðar, ok segja 
þetta. Hann segir, ok kvað Björn fengit hafa 
þar svá bæði kvenna ok karla, um slíka hluti 
at sjá, at eigi mundi nauðsyn, at hann byrgi 
kúm, ok kvað vísu: 


(19) Hvat skyldir þú halda 
heimaríkr at sliku 
enn (höfumk orkn of skemöðan) 
ár á mínu sári? 
Þat mun sorg, und saurgum, 
seimþollr, hala kollu 
remmitungls at röngum 
randalfr greipt þú kalfi. 


Þat sýnisk mönnum ráðlegt, at sú vísa væri 

litt borin; en eigi varð visan á dreif drepin, 
ok kom til eyrna Birni, ok þótti honum ill, 
ok vildi eigi svá búit vera láta. Björn reið 
um sumarit á Hitarnes með sex tigu manna 
ok stefndi Þórði um vísuna, sem hann kall- 
aði lög til standa. En þat mæltu beggja vinir, 
at eigi skyldu þessi mál til þings berask, ok 
skyldi þeir heldr sættask í heraði; en þess 
var engi kostr; vill Þórðr eigi sættask á fyrir 
þingit. Þeir sættusk á þingi, ok skal Þórðr 
gjalda hundrað silfrs fyrir vísuna; ok þess 
beiddisk Björn í lögréttu, at hvárr þeira, sem 
kvæði nökkut í heyrn öðrum, at sá skyldi 
óheilagr falla; ok lofuðu þeir þat, er ráða 
áttu, ok þótti vænna, at þeir mundu firr 
sauri á ausask; ok fóru við svá búit heim, 
var nú kyrt at kalla. 

17. Þess er nú við getit, at hlutr sá fansk 
í hafnarmarki Þórðar, er þvigit vinveittlegra 
þótti; þat váru karlar tveir, ok hafði ann- 
arr hött blán á höfði; þeir stóðu lútir, ok 
horfði annarr eftir. öðrum. Þat þótti illr 
fundr, ok mæltu menn, at hvárkis hlutr 
væri góðr, þeira er þar stóðu, ok enn verri 
þess er fyrir stóð. Þá kvað Björn visu: 


(20) Standa stýrilundar 
staðar ...... 
glíkr es geira sækir 
gunnsterkr at því verki; 

0000000805000 0030. 0.0 


01.00.0000 0000000 a... 


stendr af stála lundi 
styrr Þórröði fyrri. 


Þórði þótti ill sú tiltekja ok hneisa, er nið 
var reist í landi hans, ok hafði þetta á hendr 
Birni; ok eigi þótti honum yfirbót í visunni, 
er Björn orti, ok reið nú um várit eftir til 
Bjarnar við sex tigu manna, ok stefndi hon- 
um til alþingis um níðreising ok vísu. Enn 
ræddu þat vinir þeira, at þeir mundi heima 
sættask, heldr en færa svá ljótt mál til 
alþingis. Björn vill þat eigi, ok koma til 
þings ok sættusk þar á málit; ok hlaut Björn 
at gjalda þrjár merkr silfrs fyrir niðreising 
ok vísu; fara heim ok eru nú sáttir at kalla, 
ok er nú kyrt tvá vetr, svá at ekki er í frá- 
sögn fært. 

18. Á enu þriðja sumri, um alþing, kom 
skip á Eyrum, ok váru þar á tveir frændr 
Þórðar, vikverskir menn ok bræðr; hét ann- 
arr Óttarr, en annar Eyvindr. þeir váru 
skyldir Þórði í föðurætt hans. Hvárrtveggi 
var garpr mikill. Þeir senda Þórði orð, at 
hann kæmi á mót þeim; höfðu spurt virðu- 
legan ráðahag hans ok hugðu at ráðask þang- 
at til vistar. Ok er Þórðr spyrr þat, riðr 
hann suðr á Eyrar ok fagnar frændum sin- 
um ok býðr þeim til sín. Þeir fara með hon- 

um heim. Ekki var svá fárætt um viðskifti 
Þórðar ok Bjarnar, at ekki hefði þessir menn 
heyrt um rætt áðr; ok var sá orðrómr á, at 
Þórðr hefði oftast minna hlut. Þeim lkar 
þat illa; því at þeir váru ofskapsmenn, ok 
kváðusk þat sjá kunna, at Björn væri eigi 
svá mikill fyrir sér, sem sagt var, at menn 
muni eigi fá mega af honum jafnan hlut, 
ok fýsa Þórð at sitja eigi við svá búit. Her- 
aðsmenn eigu oft ferðir út á Snæfellsnes 
eftir fiskiföngum eða öðru þvi, er þar getr 
at kaupa. Nú bar svá til, at Björn fór á 
Ströndina, til Saxahváls, til Arnórs mágs 
sins, at fiskakaupum; var honum þar vel 
fagnat. Þórhildr föðursystir Bjarnar ræðir 
um þat við hann: „Bæði er Björn,“ segir 
hon, „at þú ert mikill fyrir þér, enda þykk- 
isk þú svá; kann vera þér þykki ek örorð; 
mér sýnisk óráðlegt, at fara við annan mann, 
svá sökótt sem þú átt; eru þeir menn komn- 
ir í heraðit, er oft hafa eigi unat skerðum 
hlut; ok þeir vitu, at Þórðr hefir oft minna 
hlut, en þú; kann vera, at þeir vili þat rétta. 
Ek á einn son hér, er Þorfinnr heitir; hann 
býð ek til fylgdar við þik; en ærin er hon- 
um þó vist heima. Nú em ek fegin kvámu 
þinni; en þó fegnari, ef þú værir við tólf 
menn jafnvíiglega, sem Þorfinnr son minn 
er, ok þaðan af fleiri; öllum mundi beini 

vera veittr, en siðr værir þú upp gerr af bráð-. 
ungu fyrir óvinum þinum.“ Björn mælti: 
„Haf þú þökk fyrir boð þin ok góðvilja, ok 
mun ek þiggja, at Þorfinnr sé í minni för, 
en eigi veit ek, at nauðsyn sé til at fara með. 
fjölmenni.“ þar er Björn þrjár nætr í góð- 
um beina. 

Þórðr Kolbeinsson spyrr, at Björn er eigi 
heima ok var farinn út til Saxahváls. Nú 
gefr hann sér erendi út á Ströndina ok ferr 
með tólfta mann út í Beruvikrhraun. þar 
váru frændr hans í för, Óttarr ok Ey- 
vindr. Ok er þeir eru þar komnir, þá segir 
Þórðr þeim, hvat undir förinni var, at hann 
ætlar at sitja þar fyrir Birni; kvað hans 
utan ván frá Saxahváli ok kvaðsk ætla at 
taka hann af lífi. Þeir svara, frændr hans, 
sögðu ódrengilegt tólf mönnum, at sitja fyr- 
ir tveimr; létusk eigi mundu hafa heiman. 
farit með honum, ef þeir vissi þetta, ok 
bjóða Þórði þann kost, at sitja fyrir Birni 
með tvá menn, ella vilja þeir tveir sitja fyr- 
ir honum bræðrnir. „Nú ætlum vit, þótt. 
Björn sé vel vigr maðr, þá er þó gert þar 
fyrir, þvíat vit væntum, at förunautr hans. 
muni óviglegri en hvárr okkarr. En við 
tólfta mann sitjum vit aldri fyrir honum.“ 
Þórðr mælti: „Segjum svá frá förinni, þá er 
vér höfum reynt, hvárt eigi þarf þetta lið við> 


Google 


HÍTDÆLAKAPPA 45 


Björn at eiga; en sé ek, at bæði er, at þit eruð 

„Vaskir menn, enda þykkir ykkr svá. Með því at 
þar sé um at kjósa, sem þit sögðuð áðan, þá 
siti þit fyrir honum, en vér munum brott 
riða.“ Þat vilja þeir. Þórðr vikr nú í brott, 
svá at hann varð ekki við riðinn, er þeir 
sátu fyrir Birni, bræðrnir, ok þótti sér horfa 
et vænsta. 

Nú er at segja frá Birni, at hann býsk í 
brott frá Arnórs, mágs sins; þá kom hús- 
freyja at ok mælti: „Þat er mitt ráð,“ segir 
hon, „at Björn fari eigi heðan fámennari en 
við tólfta mann inn yfir Beruvíkrhraun, þvi- 
at svá hefir mik dreymt til, at Þórðr muni 
þar sitja fyrir þér, þvíiat hann er ráðugr.“ 
„Pat mun hann eigi gera,“ segir Björn, „ok 
mun hann nær bæ sinum gera, ef hann 
vill.“ Nú riðr Björn, ok fara þrir saman frá 
garði. Þegar þeir váru nýfarnir, þá mælti 
Þórhildr við Arnór bónda sinn: „Ef Birni 
verðr nökkut til meins í dag,“ segir hon, 
„þá munum vit eigi til einnar rekkju í 
kveld.“ Ok nú við hennar atkall þá ferr 
Arnórr heiman við niunda mann, ok kom 
eftir þeim við hraunit. Björn fagnaði hon- 
um vel ok mælti: „Brátt reittu eftir mér nú, 
mágr!“ „því sætir þat,“ segir hann, „at mér 
þykkir þú seinn í boðunum við mik, ok mun 
ek nú bjóða mér sjálfr.“ „Svá má vera,“ seg- 

ir Björn; stiga nú af baki ok leiða hrossin 
yfir hraunit, þvíat þeir höfðu draga mikinn 
með at fara. Björn ok Arnórr fóru fyrstir. 
Björn hafði krókaspjót í hendi ok hjálm á 
höfði ok var gyrðr sverði ok skjöldr á hlið, 
en Arnórr þvari hafði sverð í hendi, ok 
hendi um öxl til, ok belti um sik miðjan. 
Þeir gengu hraungötuna. Ok þat sjá þeir 
bræðr, at fleiri menn fara hér, en þeir væntu, 
at Björn mundi hafa með sér, ok þótti för 
sin ill, ef hann væri eigi, en þeir leitaði undan, 
ok nú biða þeir; bar nú brátt at, ok finna eigi 
fyrr, en Björn kom at þeim. Eyvindr var þeira 
ellri bræðranna ok veitti hann Birni tilræði ok 
hjó til hans með breiðöxi, ok kom í hjálm- 
inn ok sveif ofan, ok tók hyrnan skjaldar- 
fetilinn, ok varð Björn sárr á bringunni ok 
á fæti í öðrum stað; hvártki var þat mikit 
sár. Óttarr hjó til Arnórs í höfuð honum, ok 
af eyrat ok af kinnbeininu, ok stöðvar högg- 
it Í sverðinu, er hann hafði um öxl sér. Björn 
kastaði skildinum frá sér á hraunit, ok hjó 
til Eyvindar, ok var þat banahögg, ok fellu 
þeir þar báðir bræðrnir. Þá kvað Björn visu: 


(21) Veitat kóna knýtir 
(kom drengr við styr lengi) 
hinns of eyki annask, 
örmálugr þat görva, 
hvar böðserkjar birki 

(beit egg í tvau leggi), 
trauðr es ætna eyðir 
einvígis — lætk hniga. 


Nú binda þeir mágar sár sín ok kasa þá 
þar bræðrna í hrauninu, ok síðan óhelga 
þeir þá, sem lög lágu til, fyrir athlaup ok 
fyrirsát. En Þórðr Kolbeinsson var þar 
skamt í frá ok vissi, hvat titt var, ok þótti 
eigi færi at þeim at sækja, er þeir váru svá 
margir saman, ok fór hann heim ok varð 
ekki við riðinn við þenna atburð. Hann var 
spurðr, er hann kom heim, hvar hann hefði 
komit lengsta, en Þórðr kvað vísu í móti“ 


(22) Hvestum tolf, enn tvistir, 
társ, mær, gefendr váru 
Leifa vegs, í Laufa 
laungögl Beruhrauni. 
Ofláta sák itran 
— áðr sték fljótt á grjóti; 
hafa vildu þá höldar 
herðimann — í gerðum. 


Ok enn kvað Þórðr aðra vísu: 


(23) Þorns veitk at berr Birni 
Baldr rógs sögu skjaldar 
(neytr þykkisk sá nýtir 
naðrbings) an mér aðra, 
þvit enn (þótti betri 
þögn élviðum Högna) 
nús eldskerðir orðinn 
eggleiks bani tveggja. 

Arnórr fór nú heim ok varð heill sára sinna. 
Björn fór nú heim ok nökkurir menn með 
honum, fleiri en heiman fóru. Ok einn dag 
orti Björn þessa visu: 


(24) Þat vilk Þórðr at frétti, 
— (þess unnum bör Gunnar), 
ops búinn veik fyr veiti 
vægja suðr með ægi — 
at þars einir hittumk 
(jókk tafn í dag hrafni) 
hafviggjar fyr hneigi 
hnigu tveir viðir geira. 


Björn verðr heill brátt sára sinna, ok var 
kyrt eftir þetta. Ekki var nú eftirmál um þá 
bræðr. Þórðr lét þá færa til kirkju. 

19. Svá vilja menn segja, at Kálfr illviti. 
bjó nökkura vetr í Hraundal, sem fyrr var 
sagt, en eftir þat seldi Björn honum Hólm 
at leigu, en Björn ok þeir feðgar bjuggu þá 
á Völlum. Þar niðr frá er Grettisbæli, ok 
var Grettir þar í raufinni þann vetr, er hann 
var með Birni, en hann bjó þá á Völlum. 
Þeir lögðusk ofan eftir ánni, ok váru kall- 
aðir jafnsterkir menn. Á Völlum lét Björn 
gera kirkju ok helga með guði Tómási 
postola, ok um hann orti Björn drápu góða. 
Svá sagði Rúnólfr Dálksson. Því brá Björn búi 
í Hólmi, at hann þóttisk vanfærr til at hafa 
tvau bú, þótt hann hefði svá fyrst nökkura 

vetr, er hann hafði við tekit búi föður sins; 
en nú var hann gnógr orðinn um kvikfé, ok 
skorti nú ekki til, at hafa tvau bú, ok var 
hann nú í Hólmi ok kona hans, en Arngeirr 
á Völlum ok þau hjón. Ekki hafði vingott 
verit með þeim Kálfi ok Birni fyrr meirr, 
þá er Kálfr var í förum með Þórði ok ráð- 
um, ok þótti hann heldr tillagaillr; en nú 
gerisk vinskapr, er þeir feðgar bjuggu á 
landi hans, ok áttu þeir fjárreiður saman. 
Nú er frá því at segja, at Kálfr illviti 
keypti sér land fyrir vestan Hitardalsheiði, þar 
sem heitir Selárdalr. Þar má kalla tvá bæi, 
ok heitir at Hurðarbaki annarr, Þar bjó sá 
maðr, er Eiðr hét, ok átti tvá sonu við konu 
sinni; hét annarr Þórðr, en annarr Þorvaldr. 
þat var samtýnis við boæ Kálfs í Selárdal. 
Ok um haustit eftir, er Kálfr hafði fært bú 
ór Hólmi vestr í Selárdal, gerði Þorsteinn, 
son Kálfs, ferð sina suðr yfir heiði ok fór 
á Hitarnes til Þórðar, ok var þar vel við hon- 
um tekit, ok segir Þorsteinn erendi sitt, at 
hann vill kaupa klyfjar sela. Þórðr mælti: 
„Hvi lætr Björn, vinr yðarr, yðr eigi hafa 
slikt, sem þér þurfuð, er verit hafið vinir 
hans?“ Þorsteinn mælti: „Eigi hefir hann 
veiðiskap til.“ Þórðr mælti: „Veiztu gerla 
vinfengi hans til yðar? Mik minnir, át hann 
lýsti til fjár á hendr yðr í sumar á alþingi, 
| 4 

ok mun svá ætla at gera á hendr yðr stelafé, 
at þér finnið eigi fyrr, en hann hefir sekta 
yðr, ok mun þá ætla sér landit, þat er þit búið 
á, ok mun hann nýta at eiga land jafnt 
fyrir vestan heiði sem fyrir austan eða sunn- 
an.“ Þorsteinn kvaðsk þat ekki spurt hafa. 
„Þat er nú,“ segir Þórðr, „at þit eruð menn 
grunnsæir ok meirr gefit málróf en vits- 
munir, ok munuð þit eigi finna fyrr en hann 
hefir ykkr upp teflt um fjárreiður. Vituð þit 
ekki um ráð Dálks, frænda ykkars, ok vilduð 
við Björn enn eiga; en vit Dálkr urðum á 
einu máli um viðskifti yður ok vildum ráða 
Björn af hendi, fyrr en hann sekti yðr. En þú 
þættir mér liklegr til að höggva stórt, ok 
muntu mega miklu afla, ok væri þér happ 
í ok karlmenska, ef þú fengir hann af ráðit 
ok yrðir skjótari at bragði, en síðan mættir 
þú fá ríkra manna traust.“ Þorsteinn trúði 
þessu. Þórðr kvað hann hafa skyldu erendi 
sitt, sem hann beiddi, — „ok vil ek ekki fyrir 
hafa nema vingan, því at þú skalt koma í 
Hólm, er þú ferr heim, ok seg, at þú munt 
koma siðar at vitja geldfjár; ok seg föður 
þinum ekki til um þetta, er þú kemr heim.“ 

Nú ferr Þorsteinn á brott með fenginn, ok 
gerði sem Þórðr bauð; kom í Hólm ok segir 
Birni, kvaðsk siðar mundu vitja sauða, er 
þeir höfðu þar átt feðgar. Síðan fór Þorsteinn 

heim ok færði föður sinum fangit. Ok eigi 
miklu síðar fór hann suðr um heiði ok kom í 
Hólm aftan dags, er menn sátu við elda. Þor- 
steinn drap á dyr, ok gekk Björn til hurðar 
ok heilsaði honum ok bauð honum þar at 
vera. Hann lézk mundu fara lengra, ofan til 
Húsafells til Dálks, frænda sins, ok bað Björn 
leiða sik á götu, — „ok skulum vit skipa til, 
at ek mega ná sauðfé minu á morgin ok reka 
heim“. Nú gengr Björn með honum ór garði 
ok þóttisk finna, at hann ræddi ekki af hugðu 
um rétta skipan, sem hann væri hugsi, ok 
litverpr mjök. Björn segir, er þeir kómu í 
hraunit, at hann muni aftr hverfa. Þorsteinn 
hafði bolöxi í hendi í hávu skafti ok bitrlega, 
en var sjálfr léttbúinn at klæðum. Birni kom 
í hug, at hann hafði komit til Þórðar, áðr 
hann fori vestr. Hann sá Þorstein vera lit- 
verpan ok grunaði, at hann mundi vera flugu- 
maðr; hopaði frá honum nökkut ok gaf hon- 
um færi. Þorsteinn lýsti brátt yfir, hvat hon- 
um bjó í skapi: hann reiddi upp öxina ok 
vildi foera í höfuð Birni. En Björn rann undir 
höggit, því at honum var þessa alls ván — 
ok tók um Þorstein miðjan ok hóf upp á 
bringu sér; honum varð laus öxin ok fell 
hon niðr; síðan keyrði Björn hann niðr ok 
eigi þyrmilega, svá at honum var lítils vant, ok 
tekr um barka hans ck kyrkir til þess, at hann 
FR 

var dauðr, ok hafði engi vápn við hann. Sið- 
an kasaði Björn hann þar í hrauninu ok gekk 
heim eftir þat. Húskarlar hans spurðu, hvar 
þeir Þorsteinn hefði skilit. Hann kvað visu: 


(25) Kalfs veitk, at son sjalfan 
sverða goðs á roðnum 
radd kappi né kviddum 
Klifsjörva namk fjörvi; 
ok vágum þorn þeygi 
Þundar gráps með vápnum; 
fall varð fleygiþolli 
fjörgrand Niðar branda. 


Björn svaf af um nóttina, en um morgininn 
stóð hann upp ok fór þegar með húskörlum 
sinum þar til, er hann hafði dysjat Þorstein, 
ok nefndi vátta ok óhelgaði hann at lögum. 
Síðan reið Björn vestr um heiði til Kálfs ok 
bauð honum bætr fyrir son sinn, eigi af þvi, 
at þess væri vert, heldr fyrir vingan þeira 
ok þeir höfðu áðr búit á landi hans ok áttu 
- enn fjárreiður saman. „En ek veit,“ segir 
Björn, .,at þetta hafa verit ráð Þórðar, er 
Þorsteinn veitti mér tilræði.“ Kálfr kvaðsk 
vilja bætr taka, ef hann hefði sjálfdæmi, en eigi 
ella. Björn kvað þess eigi kost, ok kvað Kálf 
ógerla kunna sik, þar sem hann bauð hon- 
um at bæta óhelgaðan mann; reið á brott 
síðan, ok hefir Björn nú drepit þrjá menn 
fyrir Þórði ok gert alla ógilda atlögum réttum. 

20. Um várit fór Björn at reka geldinga 
sína neðan af Völlum ok upp eftir dalnum 
þeim megin sem Húsafellsbær er, ok hús- 
karlar hans með honum, ok sá kolreyk í skóg- 
inn ok heyrðu manna mál; hlýddusk um, hvat 
þeir mæltu. Þorkell Dálksson ok húskarl hans 
ræddu um mál þeira Þórðar ok Bjarnar ok 
um verka þann, er hvárr jós á annan, ok þat 
var með mörgu móti, ok þokkar húskarlinn 
heldr með Birni en Þorkell með Þórði. En 
þann veg var farit, at þeir þrættu um, hvárr 
háðulegar hefði kveðit til annars. En þá hafði 
Björn eigi miklu áðr ort flím um Þórð, ok 
var þá ærit heyrinkunnigt nökkurum mönn- 
um. En þau váru þar efni í, at Arnóra, móðir 
Þórðar, hefði etit þann fisk, er hann kallaði 
grámaga, ok lét sem hann hefði fundizk í 
fjöru, ok hefði hon af því áti hafandi orðit 
at Þórði, ok væri hann ekki dála frá mönn- 
um kominn í báðar ættir. En þetta er í flim- 
inu: 


(26) Fiskr gekk á land, 
en flóð á sand, 
hrognkelsi glikr, 
vas á holdi slíkr. 
Át einhaga 
ylgr grámaga 
meinblandit hræ — 
mart's ilt í sæ. * 

(27) óx brúðar kviðr 
- frá brjósti niðr, 
svát gerðu eik 
gekk heldr til keik; 


ok aum í vömb, 

varð heldr til þömb. 
(28) Sveinn kom Í ljós, 

sagt hafði drós 

„auðar gildi, 

at ala vildi: 

henni þótti sá 

hundbitr, þars lá, 

jafnsnjallr sem geit, 

es í augu leit. 


Nú segir húskarlinn, at honum þótti Þórðr 
ilt af fá, bæði um kveðskap ok alt annat, ok 
kvaðsk ekki annat jafnilt heyrt hafa sem Grá- 
magaflím, er Björn hefir ort um Þórð. Þor- 
keil kvað þó miklu háðulegri Kolluvísur, er 
Þórðr hefir ort um Björn. Húskarl kvaðsk 
þær aldri heyrt hafa — „eða kantu visurn- 
ar?“ „Eigi þykki mér örvænt, at ek kunna, 
en ekki er mér um at kveða, ok er þat af 
tekit, ok svá var mælt, at sá skyldi óheilagr 
falla, er visu kvæði í heyr Birni; er þetta 
þarfleysa, þótt hann heyri eigi.“ „Duga mun 
þér,“ segir húskarl, „mér er á forvitni mikil, 
en nú mun Björn ekki heyra.“ þeir eigask 
við lengi; ferr Porkell undan en húskarl eftir: 

kvað nú fá vera um at sjá. Síðan lætr Þor- 
kell at eggjask ok kveðr vísunnar. Þá hleypr 
Björn fram at þeim ok kvað fleira mundu 
til verkefna en kveða Kolluvísur — „eða 
hvárt er,“ segir hann, „at þú mant eigi, at * 
sá skyldi óheilagr falla, er kvæði visu, eða 
vildir þú engan gaum at gefa?“ Þorkell 
kvaðsk ætla, at hann mundi standa á hleri, 
— „ok er ekki þinlegt,“ segir hann, „enda hygg 
ek, at ekki munir þú sá konungr yfir mönn- 
um, at eigi munir þú láta menn fara frjálsa 
fyrir þér,“ ok kvaðsk slíkt eigi vilja. Björn 
mælti: „Eigi mun ek yfir öðrum konungr, 
ef ek em eigi yfir þér,“ ok hjó hann bana- 
högg. En húskarl fór heim ok sagði Dálki 
tiðendin. Hann harmar mjök son sinn ok 
þótti ósýnilegt um bætr, en hafði áðr ætlat 
hjá at sitja málum Þórðar ok Bjarnar. Nú 
ferr Björn heim ok hefir margt manna með 
sér fyrst eftir vígit. Dálkr ferr á fund Þórð- 
ar Kolbeinssonar ok sagði honum vigit ok 
sakirnar, ok þótti Þórði mjök af sér hlotizk 
hafa, ok bætti hann Dálki fébótum ok tók 
við málinu til sóknar, er eigi komi sættir á; 
en Dálkr skyldi fylgja Þórði um eftirmál, 
slíkt er hann mætti. Ok eftir um várit leitar 
Dálkr um sættir við Björn, en hann svarar 
vel ok neitti eigi at bæta. Eftir þat býr Þórðr 
mál til þings á hendr Birni. Ok er menn 

koma til þings, þá vill þórðr halda fram vig- 
sök, en Björn fekk vörn í málinu ok bar þá 
vörn fram, at svá hefði mælt verit, at sá skyldi 
óheilagr falla, er visu kvæði svá at hann 
heyrði; en hann kvaðsk heyrt hafa, er Þor- 
kell kvað, ok kvaðsk fyrir þá sök drepa hann; 
ok hlýddi vörn sú, ok ónýttisk málit fyrir 
Þórði. 

21. Þat hafði verit um sumarit, at Kolli 


enn prúði var ungr, at Björn kom til leiðar, 


en sveinninn rann þar nökkurra vetra gamall 
ok et fríðasta mannsefni. Björn spurði, hvers 
son sveinninn væri, en maðr svaraði honum 
ok kvað vera son Þórðar Kolbeinssonar ok 
heita Kolla. Björn kvað visu: 


(29) Leitk, hvar rann hjá runni 
runnr dökkmara Gunnar 
ægilegr í augum 
iðglíki mér vika; 
segja þröngvar þeygi 
þat barn vita Marnar 
hesta hleypi rastar 
hlunns sinn föður kunna. 


Ekki var breytt um faðerni Kolla, þótt Björn 
þætti hriðum mæla um í visum sinum, hver 
ván honum þótti á vera. 

22. Einn vetr var þat sagt, at Björn hafði 
skógarmenn nökkura með sér ok lét þá virki 
gera um bæ sinn. Ok um sömu skógar- 

mannabjörg sótti Þórðr Björn ok hugðisk 
at réttask, ef hann mætti, er Björn hafði ó- 
nýtt mál fyrir honum, ok hugðisk nú vera 
mundu saksælli. Björn svarar fyrir þeim á 
alþingi ok kvað Þórð nú með réttu ganga ok 
satt mæla ok kvaðsk eigi vilja synja laga 
um þetta mál, ok kvaðsk vilja bæta fé fyrir 
þetta mál. þeir sættusk hér um, ok galt 
Björn slíkt sem gert var. 

Svá bar at nökkuru síðar, at Þórðr Kol- 
beinsson barg tveimr skógarmönnum ok fekk 
þeim vist í Hraundal at Steinólfs, er átti Þór- 
höllu Guðbrandsdóttur. Björn spurði þetta; 
reið heiman ok til sels Steinólfs ok hitti mann 
þann í Grjótárdal, er þar bjó ok Eiríkr hét, 
ok gaf honum til knif ok belti, at hann segði 
honum, þá er skógarmenn færi til skips, þeir 
er hjá Steinólfi váru. Hét hann honum því 
ok helt vörð á síðan. En Þórðr ætlaði at 
koma þeim utan ok fá þeim fé nökkut; þótt- 
isk þá leysa þá bezt af hendi. Ok þat hafði 
Björn spurt, at þann veg var til ætlat. Nú 
kemr þar, er þeir fara á leið til skips; búask 
um kveldit ok fara um nóttina. Ok er Eirikr 
varð varr við, ríðr hann upp í Hólm ok segir 
Birni, en hann brá við þegar ok reið eftir 
þeim; en leið þeira lá út yfir Hítará. Björn 
ríðr eftir hart ok hittir þá um nóttina, áðr en 
þeir koma yfir ána; ok er skamt frá at segja, 

at Björn drap þá báða; dró þá siðan undir 
klett einn ok kasaði. Hann hafði heim fjár- 
hlut þann, er þeir höfðu haft. Þórðr átti 
hrossin, er þeir fóru með. Ok ofanverða nótt 
ríðr Björn heiman ok hefir hrossin með sér. 
Hann kom svá snimma á Hitarnes, at menn 
váru eigi upp risnir, ok lét Björn þar laus 
hrossin, er skógarmenn höfðu haft; hittir 
síðan Þórð ok mælti: „Þat er þér at segja, 
at ek hefi drepit skógarmenn þina, þá er 
þú hefir á hendr tekizk. Nú með þvi, at þér 
mislíki, er þat ráð at standa upp ok hefna * 
þeira.“ þórðr mælti: „At réttu máttu kappi 
heita,“ segir hann. Björn mælti: „Hvat skal 
at nafnfesti?“ Þórðr kvað hann mundu hafa 
fé þat, er hann tók af skógarmönnum. Nú 
skilja þeir at sinni, ok riðr Björn heim; ok 
kemr enn sá orðrómr á, at Þórði hafi þetta 
eigi orðit til virðingar, þykkir honum þungt 
veita. 

23. Nú er frá því at segja, at eitt sinn áttu 
þeir hestaþing, Björn ok Þórðr, hjá Fagra- 
skógi, ok koma þeir fyrr en alþýða heraðs- 
manna. Þá var Þórðr beðinn skemtanar ok 
tók því eigi fjarri. En þat var upphaf, er 
hann kvað visur þær, er hann kallaði Dag- 
geislavísur. Þær hafði hann ortar um Þór- 
dísi konu Bjarnar, en hana sjálfa kallaði 
hann jafnan Landaljóma. Björn hlýddi 

skemtan et bezta, en lét eigi þurfa sik skemt- 
anar at biðja ok at sjá hér í mót, ok er Þórðr 
hafði lokit, tekr Björn ok skemtir vísum 
þeim, er hann kallaði Eykyndilsvísur. Ok er 
lokit var, spurði Þórðr syni sína, Arnór ok 
Kolla, hvé þeim líkaði þessi skemtan. Arnórr 
mælti: „Víst líkar mér illa, ok eigi um slíkt 
sætt.“ Kolli mælti: „Eigi sýnisk mér svá; mér 
þykkir jafnskapnaðr, at verki komi verka 
mót.“ Nú er kyrt, ok koma heraðsmenn ok 
hafa slíka skemtan, sem ætlat var, ok er ekki 
getit, at þar yrði fleira til nýlundu. Er nú 
sem fyrr, at Þórðr undi hvergi betr við en 
áðr. 

Enn er þess getit einu sinni, at þeir höfðu 
mælt til skemtanar ok hestavígs, ok gekk 
Björn at mjök ok keyrði hestinn annan ok 
hafði digran hestastaf í hendi. Þórðr sat á 
hrossbaki ok reið svá hjá mannhringnum 
ok sá á vigit. Ok þá er Þórð bar inn mest 
í hringinn, leggr hann spjóti til Bjarnar, er 
hann hafði í hendi, ok kom í herðarblað hon- 
um. Björn snarask við ok reiddi stafinn ok 
rak við eyra Þórðar, svá at hann fell af baki; 
ok þá var eigi kostr fleira at gera, þvi at 
menn hlupu í milli ok skildu þá. Ekki er 
annars getit, en þeir léti þetta á ganga; ok 
er nú kyrt um hrið. 

24. Nökkurum vetrum síðar koma bræðr 

tveir af Hornstöndum til gistingar á Hit- 
arnes til Þórðar ok váru þar um nótt; ok 
um morgininn biðja þeir Þórð ásjá ok segja 
honum, hvat. þeim var á höndum. Þórðr 
segir: „Gera mun ek kost á þvilíku við yðr.“ 
Þat var snimma um várit. Beinir er annarr 
nefndr en annarr Högni. Þeir spyrja, hverr 
kostrinn væri. „Ekki mun hann nýtilegr 
þykkja,“ segir Þórðr. „Ek mun gefa ykkr 
til hundrað silfrs, at þit sitið um lif Bjarn- 
ar ok færið mér höfuð hans; ek mun nú fá 
ykkr hálft hundrað, en hálft, er þit komið 
 aftr.“ Þetta var kaup þeira. Þórðr hét þeim 
á ofan ásjá sinni. Þeir kváðu sér eigi ægja 
mundu at ráða at Birni, ef þeim gæfi færi 
til. Nú fara þeir upp í dalinn ok koma í 
Hólm til Bjarnar, er fé var á stöðli um aft- 
aninn. Þeir hittu Þórdísi, konu Bjarnar, hjá 
durum, ok spurðu, hvar Björn væri; kváð- 
usk eiga við hann erendi. Hon vísaði til hans; 
kvað hann genginn í haga. Ok er hon kom 
inn, segir hon Þórdísi, móður Bjarnar, frá 
hjali þeira, er komnir váru. Hon kvaðsk 
ætla, at vera mundu flugumenn. Ok er Kol- 
beinn, heimamaðr Bjarnar, heyrir þetta, þá 
tók hann skjöld Bjarnar ok sverð ok hljóp 
með þangat, er hann vissi, at Björn var, ok 
færir honum, ok kom hann fyrri, því at 
honum var kunnara, hvar skemst var, ok 

segir Birni, at hann kvaðsk hyggja, át flugu- 
menn mundu koma at finna hann. Björn þakk- 
aði honum fyrir ok gekk síðan til sauðahúss- 
ins með vápnum sinum ok inn í húsit, ok 
þat sjá þeir ok fara þangat. Ok er þeir koma 
at húsinu ok hugsa, hvern veg þeir skulu 
sækja hann, þá hljóp Björn út at þeim váð- 
veiflega, at þá varir minst, ok þrifr hvárn- 
tveggja höndum, er þar mikill knáleikamunr; 
skiftisk þat annan veg til en þeir ætluðu. 
Hann batt þá báðar hendr á bak aftr, en lét 
lausa fætr ok bar ekki járn á þá; síðan stakk 
hann öxum þeira undir bönd at baki ok 
biðr þá fara ok sýna sik Þórði. Af þeim tók 
hann silfrit ok gaf þat Kolbeini. Þeir fara 
í brott, ok þykkir ill orðin ferð sin ok hneisu- 
leg; koma svá búnir á Hitarnes. Þórðr kvað 
sér ekki mönnum at nær, þótt þeir væri, ok 
rak þá á brott. 

25. Kona er nefnd Þorbjörg. Hon bauð 
Birni heim fyrir vináttu sakir, ok þiggr 
Björn boðit, ok er þar með henni þrjár nætr 
í góðum beina. Ok ena siðustu nótt lét hann 
illa í svefni, ok er hann vaknar, spyrr hús- 
freyja hann, hversu hann dreymdi, eða hví 
sætti, er hann lét svá illa, er hann svaf. 
Hann segir: „Mér þótti, sem sex menn sætti 
mik, ok þótti mér nær þurfa handa við; 
kann vera, at þá hafir þú heyrt til min.“ 

„Þat er auðsætt,“ segir Þorbjörg, „manna 
fylgjur eru þat, er illan hug hafa á þér; ok 
vil ek, at þú farir eigi heðan, áðr vit spyrj- 
um, at engi tálmi ferð þína, eða siti fyrir 
þér; ella far þú aðra leið, en þú fórt hingat, 
þótt hon sé lengri nökkut, þvi at hinnar 
munu þeir gæta, er þinn fund vilja hafa, er 
skemst er ok alþýðuleið er.“ „Svá skal vera,“ 
segir hann, „at ek mun fara leið aðra.“ Nú 
bysk hann heimleiðis ok þakkar henni vel 
beina áðr þau skiljask. Ok er hann kom ór 
garði, vill hann fara þá götu, er skemri er; 
ferr um hrið ok sér menn fyrir sér at sauða- 
húsum nökkurum. Hann þóttisk vita, at Þórðr 
mundi vera ok menn með honum; sjá þóttisk 
hann sex menn. Björn bjósk við at verja 
sik ef þyrfti. Hann var í blári kápu, ok gyrði 
hann at utan, ok brá síðan sverðinu. Hann 
hafði spjót í hendi haft, ok sendir þat fram 
í veginn, þegar hann kom í skotfæri við þá, 
ok varð þar fyrir maðr, er Steinn hét ok 
var Guðbrandsson, ok stóð í gegnum hann, 
ok fekk þegar bana. þá hljóp maðr at Birni, 
milli þeira Þórðar, er Þorbjörn hét, ok var. 
Björn þar skjótari ok vann á honum, ok kom 
í ennit; þat var litit sár. Siðan hjó Björn til 
Þórðar; en hann tók ráð et vitrligsta: lét 
fallask undan högginu ok skeindisk hann þó 
líttat. Ok er hann stóð upp, var ekki Birni 

veitt lengr atsókn, ok skilja við svá búit; fara 
nú hvárirtveggju heim. 

26. Systir Bjarnar bjó í Knarrarnesi, ok 
fór hann þangat um vetrinn ok var þar þrjár 
nætr, ok dreymdi hann hverja nóttina þat, er 
honum þótti um vert. Hon spurði, áðr þau 
skildisk, hvat fyrir hann, hefði borit; en hann: 
kvað visu þessa: 


(30) Draum dreymðumk nú, Nauma 
-  Niðbrands skarar landa, 
koma mun Yggr at eggjar 
enn bragsmiðar kenni, | 
báðar hendr í blóði 
(braut Kaldamars-nauta) 
(mér) ok kendr (í mundum) 
Mæringr roðinn væri. 


Þórðr hafði spurt um ferð Bjarnar, ok ferr 
á leið hans með níu menn, ok sitr fyrir hon- 
um við Hítará. Björn ferr heimleiðis, ok sér 
menn fyrir við ána, ok þykkir nú at sýnu 
ganga, at þórðr mun vera. Hann býsk við, 
rétt sem et fyrra sinn, ok vill enn við nema, 
þótt liðsmunr sé mikill. Ok er hann kom at. 
þeim, sækja þeir at honum öllum megin, ok 
fær hann eigi hlift sér, ok koma þeir á hann 
sárum, ok sér hann, at honum mun ekki svá 
búit duga. Síðan hljóp hann út á ána, ok svam 
yfir ána með vápn sin; var-skjöldrinn á baki 
honum. Austmaðr var með Þórði, ok skaut 

spjóti eftir Birni, ok kom í skjöld hans. Ok 
er Björn kom af ánni, skaut Kolbeinn, sonr 
Þórðar, spjóti yfir ána til Bjarnar ok kom í 
lær honum, en Björn tók spjótit ok skaut 
yfir ána til þeira, ok varð maðr fyrir ok flaug 
í gegnum hann, ok tók Kolbein Þórðarson, er 
sat at baki honum, ok höfðu báðir bana. Þar 
skilr með þeim; ferr Björn heim. Konu hans 
fell nær, er hon sá hann blóðgan heim koma, 
ok ætlaði, at mikit mundi at orðit, en hann 
kvað ekki saka mundu ok varð heill, er skamt 
leið. Þórði líkaði stórilla. 

27. Þorsteinn hét maðr ok var Kuggason. 
Hann bjó í Ljárskógum. Hann var auðigr 
maðr at fé ok vel kynjaðr, ok þótti vera ójafn- 
aðarmaðr. Hann var mægðr við göfga menn 
ok sóða drengi. Þorfinna hét kona hans, ok 
var næstabræðra Þórdísi, konu Bjarnar. Þeir 
Þórðr Kolbeinsson ok Dálkr skoruðu á Þor- 
stein um liðveizlu móti Birni; þótti sér þungt 
veita vilja móti Birni. En Þorsteinn kvaðsk 
þá eigi viðlátinn at sinni — „þætti mér þá á 
hann bezt máli at fylgja, at þitfáið Birni nökk- 
ura sök nýja; ok mun þat hægt; þvi at ek 
veit, at maðrinn er ekki sakvarr; ok mun 
ek þá veita ykkr lið.“ Nú þótti Þórði vænt 
horfa. Ok fyrir þessi vinganarheit Þorsteins 
býðr Dálkr honum til jóladrykkju, ok bað 
hann vera svá fjölmennan, sem hann vildi. 

Þetta var um várit fyrir þing. En er menn 
kómu af þingi um sumarnit, þá heldu menn 
vörðu á sér, ok tókusk af mjök heraðsfundir, 
ok vildu menn nú varir um vera, at þeir fynd- 
isk miðr en meirr, Þórðr ok Björn, en þá 
er nú kyrt. 

Um vetrinn eftir, fyrir jólin, bjósk Þor- 
steinn til ferðar, til at sækja jólaveizlu til 
Dálks, ok riðr nú á Ströndina, út til Þorgeirs 
Steinssonar, frænda sins, á Breiðabólsstað, 
ok latti hann Þorstein suðrferðar, ef hann 
vildi hans ráð hafa. Þorsteinn vill ekki ann- 
at en fara, ok fór hann með tólfta mann. Þar 
var Þorfinna kona hans með honum. Hon 
var dóttir Vermundar ór Vatnsfirði. Þau fóru 
á Dunkaðarstaði til gistingar, til Özurar, 
föður Kálfs; en fara um daginn eftir suðr á 
Knappafellsheiði, en gistu á Hafrstöðum í 
Knappadal. þar bjó sá maðr, er Hafr hét. 
Um morgininn váru tvær leiðir fyrir um 
Hellisdalsheiði — sá gengr af Klifsdal — ok 
fóru þau þá leið: upp Hellisdal, en ofan Klifs- 
dal; hann gengr gegnt bæ Bjarnar í Hólmi. 
Veðrit gerði ilt: snæfall mikit. Þau koma 
ofan síð at stakkgarði, er Björn átti, er stóð 
á hjöllum, ok var þá fok mikit. Þar var fyrir 
maðr, ok bar út hey, ok gaf hrossum Bjarn- 
ar. Kvöddusk þeir ok spurðu tiðenda. Siðan 
mælti Þorsteinn: „Viltu segja oss leið ofan 

um hraun?“ Húskarlinn mælti: „Ekki ætla 
ek, at heimamenn Bjarnar eigi þér vingan 
at launa, ok mun ek eigi þat gera.“ þorsteinn 
mælti: „Hvat mun þá varða, þó at þú farir 
nauðigr, ef þér þykkir sá betri.“ „Þat mun- 
uð þér mega,“ segir húskarl, „ef þér vilið.“ 
Veðrit versnaði bæði af foki ok frosti; en 
húskarl var fyrr allr í brott en þeir fyndi, 
ok fór hann heim ok segir Birni, at hann 
þóttisk ór öngum aka, ok kvað Þorstein 
Kuggason hitta sik, ok þau tólf saman, ok 
vilja neyða sik til leiðsagnar. Björn mælti: 
„Ef Þorsteinn er svá vitr, sem hann er harðr 
ok kappsfullr, þá mun hann hér koma í kveld 
ok hætta sér eigi, þar sem nú er hann, en ef 
hann ferr upp í dalinn gegn veðrinu ok niðr 
um hraun, um vötn ok torfærur, þá fersk 
honum eigi vel, ok látum svá, sem hann 
komi hér í kveld.“ Þorfinna reið, en þeir 
gengu, ok váru þrekuð — því at þau höfðu 
vilt farit um daginn á heiðinni — ok sjá 
þetta, at húskarl var allr í brott; ræddusk 
þeir við, hvat þá skal til ráða taka. Veðrit 
versnaði at eins, en náttmyrkr á við sik. Þor- 
finna mælti: „Ef yðr sleppr því meirr at 
festa hendr á Birni, en á húskarli hans, sem 
hann er meiri fyrir sér, þá verðr eigi för 
yður einkargóð; ok veit ek, at Þorsteini þykk- 
ir einsætt, at vera honum mótsnúinn; en mér 

þætti ráðlegt at virða tengdir við Þórdísi, 
næstabræðru mína, en óráðlegt at hætta sér 
úti hjá bæ Bjarnar, en þó litilmannlegt, ok 
mjök undir hann lagit, hvernin í höndum 
hann vill hafa; förum heldr þangat; ok ef 
vér sækjum hann heim, þá höfum vér þar 
sóðan beina; hann er drengr svá góðr.“ Þor- 
steinn var þess alltrauðr ok fór þó. Ok litlu 
síðar sjá þau mann hjá öðrum stakkgarði, 
ok var þar Sigmundr, húskarl Bjarnar. Þor- 
steinn bað hann vísa sér veg ofan til Húsa- 
fells. Hann segir: „Ekki kann ek at vísa 
mönnum veg í foki eða náttmyrkri.“ Hann 
sté þá á bak Hvitingi um siðir, ok reið fyrir 
ok fylgdi Þorfinnu, ok koma at Hitará, ok 
var hon upp gengin mjök, ok urðu þeir vátir 
á ánni. Ok þá grunaði Þorstein nökkut um 
leiðina, hvern veg hann reið fyrir, ok var 
sem hann grunaði, at hann fór þá leið, er 
heim lá í Hólm; en Björn var nær með þrjá 
tigi vigra karla; ok var þeim Þorsteini villi- 
fært til bæjarins; því at skamt var eigi. Hann 
stóð undir Hólmsfjalli. En heimamaðr Bjarn- 
ar reið fyrir alt at garði. Ok er þau koma þar 
ok drepa á.dyrr, þá mælti Björn við húskarl 
þann, er hjá stakkgarðinum hafði verit, at 
hann gengi út, ok byði Þorsteini þar at vera, 
ef hann væri kominn; en ek get,“ segir Björn, 
„at honum þykkir þú eigi ráðandi, ok lítit 

gott veita mega ok munu menn mæla, at sá 
laði hann, sem ráðin á. Þú segir, at þinu boði 
mun hann hlíta verða, eða fara brott ella“. 
Svá gerði hann, sem mælt var; ok fór sem 
Björn gat, at Þorsteinn kvaðsk eigi at hon- 
um mundu laðorð þiggja, ok bað þann bjóða 
sér, er ráðin átti. Húskarl bað hann þetta 
þiggja, eða fara í brott ella. Þetta þá Þor- 
steinn; því at hann sá eigi yfir, at þeir kæm- 
isk til bæja, ef þeir færi brott. Ok er þeir 
kómu inn, var þeim heilsat, ok siðan borð 
tekit. Eigi váru þar eldar gervir né skift um 
klæði, ok váru þeir vátir ok frernir. Björn 
spyrr tiðenda, ok heldr tómlega, af engri al- 
úð; en konur unnu Þorfinnu góðan beina. 
Þorsteinn velkti mjök ráðin fyrir sér, hvárt 
þeir skyldu á brott um nóttina; þótti alt 
af óÓþokka við sér tekit. En Björn kvaðsk eng- 
- an mann mundu til fá at fylgja þeim í foki 
ok náttmyrkri; en kvað óvandlaunaðan beina 
þann, er hann veitti þeim um nætr sakir. 
Feldir váru þeim fengnir yfir sér, því at skó- 
klæði þeira váru frerin, ok máttu þeir eigi 
ór komask, cr engi var eldrinn gerr; engi 
váru þeim ok boðin þurr föt. Ostr ok skyr var 
at náttverði; því at eigi var þá enn lögtekin 
fasta. Björn spurði Þorstein: „Hvern veg 
kalla menn slíka vist í yðvarri sveit?“ Hann 
svarar, ok kvað menn kalla ost ok skyr. Björn 

mælti: „En vér köllum slíka vist óvinafagn- 
að.“ Þann veg var nætrbjörg þeira, at sumir 
kómusk ór brókum, ok hengu þær um nótt- 
ina á þili frernar, ok lögðusk þá til svefns. 
En um morgininn snimma reis Björn upp 
ok sá til veðrs. Ok er hann kom inn, lauk 
hann aftr hurðu. Þorsteinn spurði, hvat veðrs 
væri. Björn kvað gott veðr hraustum mönn- 
um. Þorsteinn kallaði á förunauta sina ok 
bað þá búask, ok gerðu þeir svá. Þorfinnu 
var fylgt til sætis í stofu. Ok er Þorsteinn 
kom út, var á foraðsveðr. Hann mælti: „Ekki 
er Björn veðrvandr fyrir vára hönd, ok kann 
hann eigi litilmensku várri.“ Björn heyrði, 
hvat hann mælti. „Gefa mun enn ölmusu- 
lægi til Húsafells,“ segir hann. Þorsteini óx 
móðr við átekjur hans, ok fór út í stofuna ok 
hitti Þorfinnu, ok var þar ein kona önnur; 
þar var hljótt ok fámálugt; ok var Björn 
þar kominn. Frost fylgdi mikit veðrinu, ok. 
váru stundum heið í himininn upp. Þá mælti 
Björn: „Á mun ek gera kosti, at þér séið hér 
til fjórða dags jóla, ok skuluð þér hafa allan 
þann beina, er ek kann veita yðr; en þeir 
fari í brott, er þat þykkir betra; en eftir mun 
Þorfinna vera, ok þeir menn, er kalnir eru.“ 
Þorsteinn kvaðsk eigi vilja týna mönnum 
sínum, ok kvaðsk ætla, at þat mun vera 
mega, at fara hvergi, ok kvaðsk þat kjósa. 

„Þá er vel,“ segir Björn, „ok tóktu nú þat 
af, er ráðlegra var.“ Síðan lét Björn gera 
elda mikla, ok bað Þorstein baka sik ok 
þurka klæði sín. Þorfinna eggjaði Þorstein, 
at þiggja af Birni alt þat, er. honum var þá 
betra en áðr — „ok mun heðan af ekki af 
dregit við oss, en várkunn á fáleikum hans 
i fyrstu; ok er þann veg farit hvárumtveggja 
ykkrum, at betr sómir, at þit eigizk gott 
við.“ Þorsteinn þektisk nú vel; sat við eld- 
ana ok förunautar hans, ok var Björn nú 
allkátr. þá mælti Björn: „Nú hefir þann veg 
orðit,“ segir hann, „at nauðr skyldi yðr til 
nökkut hér at koma; en ek var fár við yðr 
et fyrsta kveld, þviat ek ætlaða, at þér skyldið 
önnur hafa ölmælin á Húsafelli en þau, at 
ek bæra friðgælur á yðr; en heðan frá skal 
ek veita yðr sem ek kann bezt.“ Ok var nú 
enn Þbeæti beini, ok var þar sungit annan 
dag jóla; ok sátu þeir þar fjórar nætr af 
jólum ok þágu vel, sem vert var. Ok þá létti 
hríðinni, ok kvað Þorsteinn þá búask skyldu; 
ok svá gerðu þeir. Björn sendir eftir stóð- 
hrossum sínum, er váru hjá stakkgarði; því 
at þeim var gefit um hriðina. Sá hestr var 
sonr Hvitings ok var alhvitr at lit, en mer- 
arnar allar rauðar. En annarr sonr Hvitings 
var í Þórarinsdal, ok var sá ok hvitr, en 
merarnar svartar. Nú lætr Björn stóðhross- 

in önnur leiða til Þorsteins ok kvaðsk vilja 
gefa honum. Þorsteinn kvaðsk eigi vilja 
þiggja at svá búnu — „því at ek em enn 
eigi at þér gjafa verðr; ok ef ek launa þér 
eigi beinann þenna, er nú hefi ek þegit, þá 
er ósýnt, at ek launa þér, þótt þú leggir meira 
til; en ef ek geri at maklegleikum at launa 
beinahn, mun ek þiggja hrossin, ok vita, at 
þau verði enn þá launuð at nökkurri mynd. 
Ek mun bjóðask til at gera milli ykkar Þórð- 
ar um mál yður; þvi at eigi má svá búit 
standa. Þó at þú hafir ógilda menn lagit at 
jörðu, ok þat eigi fjarri lögum, þá munuð 
þér saman lenda, nema miðlat sé málum; 
ok mun ek segja þér, hvat ek mun gera. 
Þú skalt bæta hvern þeira nökkuru fé, þótt 
þú bætir minna en at vilja þeira, ok þann 
skakka, er þar er á milli, mun ek bæta, ok 
munu þeir þá þykkjask hafa vel vegit.“ 
Björn mælti: „Því mun ek játa, er þú gerir, 
ok fel ek þér á hendr allan vanda.“ „Svá 
er ok,“ kvað Þorsteinn, „at ek mun nú und- 
ir þetta ganga.“ Björn fylgdi þeim á götu. 
Hrossin váru fjögur saman, er hann gaf 
. Þorsteini. 

28. Nú koma þau Þorsteinn til Húsafells, 
ok váru þar komnir áðr margir boðsmenn, 
ek þar var Þórðr Kolbeinsson, ok var veizl- 
an góð. Hann tók vel við Þorsteini, ok fansk 

um færa en ella mundi, ef hann hefði eigi 
gist hjá Birni. Ok eftir enn átta dag fór 
Þórðr heim á Hitarnes ok þau Þorsteinn 
með honum, ok váru þar þá, þat er eftir 
var jólanna. En eftir jólin spyrr Þorsteinn 
Þórð, ef hann vill trúa honum til, at gera 
um mál þeira Bjarnar, ok kvað hann þvi 
játat hafa. Þórðr kvað þat vænlegt þykkja. 
„En þat þótti mér kynlegt,“ segir hann, „at 
þú sazk hjá Birni um hriðina.“ Þorsteinn 
kvað þó óvænlegra at ráðask út í foraðs- 
veðrum, ok stefna sér til örkumla ok mönn- 
um sínum. Vakit hafði Þorsteinn við Dálk 
um sáttirnar, áðr hann riði þaðan,ok var hann 
ótregr, at Þorsteinn skipaði með þeim. Nú 
kemr hann mjög oft á málit við Þórð, ok 
varð hann í öllu tregari en Dálkr. Þorsteinn 
kvað þat þó mundu mál manna, at þeir 
hefði góða nefnd um sættir, þótt hann gerði; 
kvað ungt vinfengi þeira Bjarnar. þvi kom 
þar máli við umtölur Þorsteins, at Þórðr játti 
ok allir þeir hans ummælum. 

29. Þat er sagt, at sáttarfundr er lagðr 
undir Hrauni. Síðan var sent eftir Birni, 
ok kom hann með mikinn flokk manna, ok 
var hann úti með lið sitt, en þeir Þórðr váru 
inni. Þorsteinn gekk þar um sættir. Ok er 
þeir höfðu við ræðsk um stund, ok int til um 
sættina, horfðisk á með þeim heldr en eigi 

með umstilli Þorsteins. Þórðr mælti: „Enn 
er vanvitat nökkut um sættina.“ Þorsteinn 
spyrr, hvat þat væri. „Um þat höfum vit 
ekki rætt, verka okkarn Bjarnar. Vil ek nú, 
at vit kveðim alt þat, er hvárr okkarr hefir 
ort um annan.“ Þorsteinn kvað þat óskylt 
vera mundu. „Þat er eigi þann veg,“ segir 
Þórðr, „vil ek vita, hvárr fleira hefir ort 
um annan, ok þarf ek eigi um þat at verða 
vanhluta fyrir Birni.“ Þat ferr nú fram, 
sem Þórðr beiddi, at hvárr þeira kvað alt 
þat, er kveðit hafði um annan, ok var sú 
skemtan sum ein áheyrileg. En svá reynisk, 
at Björn hafi ort vísu fleira en Þórðr. Hann 
kvaðsk vilja yrkja á móti vísu, en Þorsteinn 
kvað þat óskylt ok margir aðrir. Björn svarar 
ok kvaðsk eigi vildu, at honum yrði um þat 
dæmt, at hann leyfði honum, at yrkja vis- 
una. „En ef þú vilt eigi láta undan líða,“ 
segir hann, „þá fresta þú ekki, ok lát eigi 
ákveðin orð í vera.“ En Þorsteinn kvað sik 
eigi meira metinn í þessu en svá af þeim 
Þórði, at þeir vildu ekki þá sætt halda, er 
hann hefir gerva; lézk nú nær kunna engan 
hlut í at eiga þeira máli. Þórðr kvaðsk ekki 
mundu at því fara, hvárt Björn leyfði eða 
eigi, ok kvað vísu: 


(31) Björn tekr brátt es mornar, 
bráðr við illu ráði; 

grönum es vanr at gripa 
glópr við hverju hrópi; 

ok hvikmála hælir 
hveimleiðr með stjöl breiðan, 
sanni firðr ok svinnu, 

siti hann vesalstr manna. 


„Þat meguð þér nú heyra,“ segir Björn, „at 
sú mannfýla vill enga sátt. Eigi skal hann 
enn þessarri vísu hafa á glæ kastat, heldr 
en öðrum,“ — ok kvað Björn visu: 


(32) Þræta at þú sér betri, 
Þorðr, skuld enga vildak, 
alls gazt enga snilli 
eljunlatr á skratti. 

Vart höfum verri orta 
vinnk bjór Háars inna 
sekr glæps okr, an ortak, 
isbjóðr, of þik vísu. 


Lokit er upp sættum ok fara af þinginu; 
fór Þorsteinn á MHitarnes með- Þórði ok 
dvaldisk þar litla stund. Ok er hann fór 
þaðan, fekk hann litlar gjafir af Þórði; ok 
þykkir Þorsteini Þórðr ollat hafa, er engar 
urðu sættir, ok var heldr í rénan vinátta 
þeira; þótti hann litils virða sin tillög í þessu 
máli. Þorsteinn ferr í Hólm til Bjarnar ok 
er þar nökkura stund. Ok er hann fór á 
brott, leiðir Björn hann á götu upp á Hit- 
ardalsheiði, ok ætla þar at skiljask ok roð- 

ask við áðr af hugðu, ok kvaðsk Björn 
mundu þykkjast þá hafa enn betra hlut af 
málum við Þórð, — „þar sem ek vilda hafa 
þinn dóm. En vit höfum mælt til vinganar 
með okkr; em ek ráðinn til at efna þat ok 
vera þinn vinr; en hvárrtveggi okkarr á 
nökkut sökótt. Nú vilda ek til þess mæla, 
at hvárr okkarr hefndi annars, sá er lengr 
lifði, ef vit höfum líflát af vápnum eða 
manna völdum.“ Þorsteinn kvað sér þykkja 
í hvern stað jafnboðit, er hann bauð sitt vin- 
fengi, — „en gerum þar á grein nökkura, 
er þú ræðir um hefndirnar, þviat nú vita 
menn gerr en fyrr, hvat gera skulu, ok vil 
ek þat um mæla, at hvárr okkarr taki ein- 
dæmi eftir annan cða sektir ok fébætr, þótt 
eigi sé manndráp, ok sómir þat betr kristn- 
um mönnum.“ Nú tóku þeir þetta fastmæl- 
um, at hvárr þeira skal hefna annars eða 
eftir mæla, svá sem þeir sé sambornir bræðr. 
Nú váru stóðhrossin fram leidd at nýju, ok 
jáfaði Þorsteinn nú ok kvaðsk þiggia vilja 
fyrir hvern mun ok einn, ok váru þar eftir. 
þann vetr hrossin, ok svá um sumarit eftir, 
ok var eigi eftir komit, ok skyldi Björn þá 
senda vestr um haustit. Þorfinnu gaf Björn 
gullhring ok guðvefjarkyrtil, er Óláfr kon- 
ungr hafði gefit Þórði Kolbeinssyni ok hann 
gerði til handa Birni eftir rán í Brenneyj- 


Google 


76 BJARNAR SAGA 


um. Ok nú skiljask þau góðir vinir ok fara 
heim hvárirtveggju. 

Litlu síðar tók Björn augnaverk, ok helzk 
hann um hríð, ok varð honum at því mein, 
en þó batnaði, er á leið, ok drap þó heldr 
fyrir honum, þvíat hann var síðan þung- 
eygr nökkut ok eigi jafnskygn sem áðr. En 
mjök þótti mönnum á einn meið hallask 
með þeim Birni ok Þórði í öllum viðskift- 
um, ok unir Þórðr stórilla við ok þeir menn, 
er at málum stóðu með honum. Er nú orð- 
it vinfengi mikit með þeim Birni ok Þor- 
steini Kuggasyni. 

30. Nú líðr vetrinn af hendi ok sumarit, 
ok váru kyrr mál þeira at kalla. Á því hausti 
fór þorfinnr Þvarason út á nes til föður síns 
ok váru fimtán saman, ok hafði hann sverð 
Bjarnar, Mæring, en Björn hafði vápn hans. 
Björn var heima ok fátt manna; váru sumir 
húskarlar farnir til rétta í Langavatnsdal, en 
sumir annan veg. Þórðr ok Kálfr sátu fjöl- 
ment á Hitarnesi, svá at Björn vissi eigi, ok 
- ætluðu, ef þeim þætti færi á gefa, at brenna 
Björn inni. Arngeirr karl fór heiman ok ætl- 
aði í Knarrarnes at leita kynnis, ok tók um 
morgininn vápn Bjarnar, þau er heima váru, 
en Björn var genginn til hrossa sinna. Arn- 
geirr fór villr ok fann eigi fyrr, en hann. 
kom til fjóss Þórðar á Hitarnesi, ok hitti 

hann nautamann, ok vísaði hann honum þeg- 
ar á brott. En, þá váru konur í fjósi, ok máttu 
þær eigi yfir þegja kvámu Arngeirs, er þær 
kómu inn. Ok er þeir Þórðr ok Kálfr ok Dálkr 
verða þess varir, at fátt var manna heima 
hjá Birni, þá ræða þeir um tiltekjur. Ok á 
þeim stundum hafði Þórðr ort vísu þessa: 


(33) Öllungis biðk allar 
atgeirs ok skeið þeira, 
rétt skilk rammar vættir 
ruðr óps, þærs hlýrn skópu, 
at styrbendi standi 
stálgaldrs en ek valda 
blóðugr örn of Birni 
bráð-rauðr höfuðsvörðum. 


Ok nú fýsir Kálfr mjök, at þeir drepi Björn, 
ef þeir megu, ok kvaðsk fyrir löngu búinn 
vera við Björn at etja, þá er hann var meiri 
fyrir sér en nú. Dálkr kallar ok einsætt vera, 
at neyta nú þess færis, er hann hefir fátt 
manna, ok kvað þeim þungt vegizk hafa við 
Björn, ok mundi mál þykkja, at eiga eigi 
hans ofsa yfir höfði sér, ef réttask mætti, ok 
kvað Þórð skyldan til, at beitask fyrir ok 
skipa til, — „en aðrir at fylgja þér.“ Nú ráða 
þeir þat af, at Kálfr ferr til Hurðarbaks eft- 
ir sonum Eiðs, Þorvaldi ok Þórði, ok segir 
þeim orðsending Þórðar Kolbeinssonar, ok ' 
hvat þeir ætluðusk fyrir. Þeir bregða við skjótt 

ok fara með Kálfi; ok berr svá til för þeira, 
at þeir eigu at fara yfir Þórarinsdalsá í Hit- 
ardal. Þar hitta þeir griðkonu Bjarnar við 
ána, er fara skyldi út á Völlu. Þeir spurðu 
hana tíðenda ór Hólmi, hvat menn höfðusk 
at, eða hvé margt manna heima væri með 
Birni. En hon var ekki til mállöt ok sagði 
þeim til margt; kvað þrjá menn heima aðra 
en Björn, ok kvað þá þó í skógi ok höggva 
við. Nú skiljask þau, ok fara þeir sem hvat- 
ast á fund Þórðar ok Dálks, ok búask þeg- 
ar til atfarar við Björn. Fara menn fjórir 
ok tuttugu; ok var þar Kolli, sonr Þórðar. 
Þeir fara um aftaninn til náttverðar undir 
Hraun, ok fara síðan um nóttina götur þær, 
er upp lHggja í dalinn, frá Völlum, unz þeir 
koma í Hólmsland, ok töluðusk þá við; skip- 
aði Þórðr til, hversu at skal fara at ná Birni. 
Nú mæla þeir ok til fasta með sér á þessari 
stefnu, ef þeir geta Björn at jörðu lagðan, 
at þeir skulu allir skyldir at gjalda upp fé, 
ef fébætr eru teknar eftir hann, Þórðr fyrst 
at upphafi ok Dálkr ok Kálfr, hverr þeira 
er banamaðr hans yrði. Þann dag skulu vera 
réttir í Þórarinsdal ok aðrar í ofanverðum 
Hitardal. 

31. Eftir þetta skiftir Þórðr til ok lætr 
Kálf fara, er mornar, á götu þá, er liggr til 
Valla, ok þeir höfðu riðit um nóttina. Hann 

var við sétta mann, ok sitja þá fyrir Birni, 
ef þangat bæri ferðir hans. En þeir Þórðr 
ok Þorvaldr, Eiðssynir, ok Kolli Þórðarson, 
skyldu sitja á götu þeiri, er liggr til Hvitings- 
hjalla, ef þangat bæri at; því at þar höfðu 
haga hross þau, er Björn hafði gefit Þor- 
steini, ok fór Björn oft at sjá þau; ok af 
Hvitingi enum ellra var Hvitingshjalli kall- 
aðr. En Dálkr frá Húsafelli skal sitja á götu 
þeiri, er liggr til fjalla fyrir austan vatn, 
ok gæta þar; þvi at þeim þótti eigi örvænt, 
at Björn færi upp í dalinn til rétta, er mann- 
fátt var heima. En Þórðr skyldi sitja á 
þeiri götu, er liggr ór Hólmi ok ofan til 
Húsafells. Þórði þótti líklegt, at Björn mundi 
koma annat hvárt til rétta, ok líkara, at hann 
mundi koma í PÞórarinsdal — því at þaðan 
var ván fleira fjár Bjarnar — ok sat Þórðr 
þar fyrir, ef hann færi þangat. Sex menn 
váru í hverri fyrirsát. En fyrir því varðveittu 
þeir göturnar allar, at þeir þóttusk vita, at 
Björn mundi nökkura fara braut; en vildu eigi 
koma í Hólm, fyrr en vist væri, at Björn 
væri eigi heima, ef svá vildi verða; þótti sér 
mundu torsótt at sækja hann. Nú skiljask 
þeir, ok fara hverir þá götu, sem ætlat var, 
at sitja fyrir Birni. 

32. Þat er sagt í öðru lagi frá Birni, at 
hann var snimma á fótum þann morgin ok 

mataðisk; en Sigmundr, húskarl hans, var 
farinn upp í dal. Birni þótti illar húsgöng- 
ur, er hann átti sökótt, ok þótti aldri ör- 
vænt, á hverri stundu hann þyrfti manna 
við, ok var hann nökkut brúnvölr, ok sagði 
Pórdisi, konu sinni, at hann mundi fara á 
Hvitingshjalla ok skera mön á hrossum Þor- 
steins, áðr hann sendi þau vestr; ok þó 
kvað hann heldr hafa harkat um draumana 
um nóttina, ok kvaðsk þó ógerla vita, fyrir 
hverju þat mun vera. Hann kvaðsk mjök 
oft á þá leið dreyma, sem nú ok kvað þó 
nú mest um vera, Hon mælti: „þat vilda 
ek, at þá færir hvergi frá húsi í dag, ok ertu 
óvarr um þik, þar er fjandmenn þinir sitja 
umhverfum þik; eða hvat dreymdi þik?“ 
„Ekki læt ek drauma ráða förum mínum,“ 
segir hann. „Eigi vilda ek, at þú færir frá 
húsi, ok værir sem varastr um þik, ok hefir 
þat fyrir engum spilt; en mér virðisk sem 
raunillar hafi verit svefnfararnar í nótt, ok 
seg mér, hvat fyrir bar.“ En Björn kvað 
vísu; 


(34) Undr.es ef eigi benda 
(oft vakir drengr at lengrum); 
ógn hefk firða fregna, 
framvisar mér diísir; 
þvit armleggjar orma 
lImr dagbæjar hilmis 

heim ór hverjum draumi 
hjalmfaldin býðr skaldi. 


„Þetta hefir mik oft dreymt,“ sagði hann, 
„ok nú með mestu móti í nótt.“ Hon latti 
hann frá húsi at fara; en hann lét ekki 
letjask. Húskarlar þeir, sem heima váru, 
fóru í skóg, at höggva við, ok var Björn 
einn roskinna manna. Nú býsk hann til hross- 
anna, ok hefir manskæri mikil á linda, ok 
hött á höfði ok skjöld á hlið; sverð hafði 
hann í hendi, er Þorfinnr Þvarason átti. 
Björn var mikill maðr vexti ok vænn, frekn- 
óttr ok rauðskeggjaðr, skrúfhárr ok dapr- 
eygr, ok manna bezt vigr. Sveinn, fimtán 
vetra gamall, fór með honum. Ok er þeir 
gengu ór túni, kvað Björn visu: 
(35) Út gengk með lið litit, 

lítt sék hers við víti; 

sverð fylgir menmyrði 

mitt ok skjöldr enn hviti. 

Enn fyr einum runni 

ægis dýrs of Mýrar, 

vöndr skal hjalts ór hendi 

hrökkva, fyrr an stökkvak. 


Þeir fóru þá götu, er liggr til Hvítingshjalla; 

en þeir eigu at fara yfir Hítará, skamt frá 

því, er hon fellr ór vatninu. Ok er þeir hafa 

farit um hrið, þá sér sveinninn sex menn 

fara í móti þeim frá stakkgarði af Hvitings- 

hjalla. Björn spyrr sveininn, ef hann sæi 
hrossin á hjöllunum; kvað auðsæ vera munu 
fyrir litar sakir. Hann kvaðsk sjá hrossin, 
ok svá sex menn fara í mót þeim. Björn 
kvað þá enn visu: 


(36) Tveir erum vörðr, en várum, 
vápn-Eirar, mun fleiri 
(oft vas skald und skildi) 
skólkinnis, at jólum; 
enn hraustgeði á hausti 
(hoddlestis) kom vestan 
(sveit vas-a seggja litil 
snarfengs) með lið drengja. 


Björn hafði kyrtil góðan ok var í hosum, 
ok vafit silkiræmu um fót sér, þeiri er hann 
hafði skift um við enn helga Óláf konung. 
Hann brá sverðinu, er ÞPorfinnr Þvarason 
átti, ok mælti: „Ilt sverð á hér góðr drengr,“ 
segir hann. Kálfr sér þá brátt, þar sem hann 
var kominn, ok heldr eftir þeim ok mælti: 
„Eigi er minni ván,“ segir hann, „at skifti 
með oss gæfunni. Þeir þóttusk mik hafa í 
hættu settan; en ek hygg, at ek veiða nú 
þann björn, er vér vildim allir veiða.“ „Skamt 
eigu þeir nú hingat, Björn,“ segir sveinninn; 
„því at þeir fara hart.“ Björn svarar: „Því 
auðveldara mun okkr at taka hrossin, sem 
fleiri beina at.“ Sveinninn mælti: „Ekki 
munu þetta friðarmenn vera; þeir eru allir 

með vápnum. Ok enn sé ek fleiri menn; því 
at sumir fara eftir okkr ok enn vápnaðir.“ 
„Eigi skyldir þú of mikit um gera,“ segir 
Björn; „kann vera, at þat sé réttamenn.“ 
Sveinninn mælti: „Ek sé enn fleiri menn, 
ok fara frá Hólmi; ok er okkr þat eitt ráð, 
at snúa til Klifsdals, ok förum síðan Hellis- 
dal ok forðum okkr.“ Björn mælti: „Ekki 
hefi ek enn eltr verit hér til, ok svá mun 
enn, ok mun ek eigi aftr hverfa. Förum eft- 
ir Klifssandi til Klifsjörva, ok gjarna vilda 
ek fara til Grásteins ens mikla, ef vit mætt- 
im þangat komask.“ „Eigi má ek þat vita,“ 
segir sveinninn, „hvé okkr má þat endask; 
því at menn sækja at okkr öllum megin; 
ok sé ek þat gerla, at sex eru hvar saman, 
þótt sumir eigi lengra til okkar en sumir; 
ok sé ek nú alls eigi færi menn en fjóra 
ok tuttugu.“ Björn spyrr: „Hvernveg er 
þeim mönnum farit, er okkr eru næstir?“ 
Sveinninn segir, ok þóttisk Björn kenna 
Kálf at frásögn hans. Kálfr var maðr mikill 
ok svartr, ok átti skamt til þeira á bak 
þeim, er Kolli ok synir Eiðs kómu fyrir þá. 
Dálkr ferr at frá Hólmi, ok er sýnu first 
þeim, ok þeir er honum fylgja. Björn mælti 
við sveininn: „Far þú nú upp í hjallann eftir 
hrossunum, en ek mun hér bíða; ekki mun 
stoða at fara lengra.“ Nú settisk Björn niðr, 
6* 


Google 


84 BJARNAR SAGA 


en sveinninn fór at taka hrossin, ok vildi 
vikja, ok mátti eigi; því at þá hafði tekizk 
fundr þeira. Þeir koma fyrst at Birni, Kálfr 
við sétta mann, Kolli ok synir Eiðs með hon- 
um, við sex menn. Þorvaldr Eiðsson skýtr 
spjóti at Birni, þegar er hann náir til hans. 
Björn tók spjótit á lofti ok sendi aftr til eig- 
anda. Þat kom á Þarvald miðjan, ok fell 
hann dauðr til jarðar. þeir höfðu komizk 
á milli hans ok Grásteins, svá at Björn 
komsk eigi þangat. Þórðr vildi hefna bróð- 
ur síns ok hjó til Bjarnar mikit högg; en 
Björn helt á skildinum, svá at handleggr 
hans var í mundriðanum, ok kom höggit á 
skjöldinn ok varð svá mikit, at handleggr 
Bjarnar gekk í sundr, ok fell skjöldrinn 
niðr. þá þreif Björn sporð skjaldarins hinni 
hendinni ok rak í höfuð Þórði, svá at hann 
fekk þegar bana. En sumir menn segja, at 
hann legði hann með söxunum til bana. 
Kolli sótti Björn fast, nær í mesta lagi einna 
manna í sifellu, þótt vér kunnim eigi at 
greina, hvert sárafar hann veitti honum. Kálfr 
mælti, kvað honum nú fyrir alt eitt koma, 
þótt hann feldi nökkura menn. ok kvað hann 
skyldu nú eigi undan ganga — „er oss nú eigi 
mannfátt,“ segir hann. Sumir mæltu, at slá 
skyldi hring um Björn ok varðveita hann, 
at hann komisk hvergi í brott, ok bíða Þórð- 

ar Kolbeinssonar, at vega at honum til lykta. 
Ok meðan þeir ræddusk þetta við, þá leysti 
Björn manskærin af linda sér, ok váru þau 
nyhvött, er hann fór heiman, bæði mikil ok 
bitrleg. Nú kom Dálkr með sex menn, ok 
vill þegar sækja at Birni; því at hann var 
hraustr karlmaðr, ok þóttisk hann varla 
eiga (litla) hólmsök við Björn, er hann átti 
sonar sins at hefna. En Björn bregðr sverð- 
inu Þorfinns, er hann hafði heiman haft, 
ck höggr á fót Dálki svá hart, at fótrinn 
brotnaði, en eigi beit, ok varð Dálkr óvigr, 
ok fluttr á brott þangat, sem honum var 
óhætt; ok því næst kom Þórðr Kolbeinsson. 
Ok er Björn sá hann, þá mælti hann: „Seinn 
til slíks móts, litill sveinn!“ „Sá skal þér 
þó nú nær standa í dag,“ segir Þórðr, „ok 
höggva þik klækishögg.“ „Þau ein muntu 
höggva,“ segir Björn, „meðan þú lifir.“ 
Þórði var mismælt, ok vildi hann sagt hafa, * 
at sá skyldi hann höggva klámhöggi þann 
dag. Björn grípr nú skærin, því at hann 
veit, at sverðit dugir ekki, ok hleypr at 
Þórði ok ætlar at reka á honum skærin. 
Pórðr veiksk undan, en fyrir varð húskarl 
Þórðar, er Grimr hét, ok fekk þegar bana. 
Ok í þvi bili hjó Kálfr til Bjarnar ok veitti 
honum mikit sár, ok fell Björn nú, svá at 
hann stóð á knjám, ok varðisk með skær- 

unum af mikilli hugprýði, því at hann var 
enn mesti fullhugi, sem oft höfðu raunir á 
orðit, ok veitti þeim mörg sár, er hann 
sóttu. Þeir sóttu hann nú svá fast, ok engir 
meirr en Kolli. Björn mælti: „Fast sækir þú 
mik í dag, Kolli,“ segir Björn. „Eigi veit 
ek, hverjum í er at þyrma,“ segir hann. „Svá 
er ok,“ segir Björn, „móðir þin mun þetta 
fyrir þik hafa lagt, at þú skyldir mér harð- 
asta atgöngu veita; en sjá þykkjumsk ek, at 
annat muni þér betr gefit en ættvísin.“ Kolli 
segir: „Eigi þykki mér þú þat snimma sagt 
hafa, ef mér er nökkurr vandi á við þik.“ 
Ok þegar gengr Kolti brott ok hættir atsókn- 
inni. Björn varðisk mjök lengi með skær- 
unum, svá at hann stóð á knjám, ok allir 
undruðusk þeir, hví hann mátti slíka vörn 
veita, næsta vápnlauss maðr, svá margir sem 
þeir sóttu hann, ok þóttusk þó allir hafa full- 
leiksa, er honum urðu næstir. Nú er þat sagt, 
at Þórðr hjó til Bjarnar, ok beit af honum 
þjóhnappana, ok fellr Björn þá. Þórðr vill 
þá eigi láta höggva á milli, ok höggr af Birni 
höfuð í öðru höggi, ok gengr á milli bols 
ok höfuðs, ok þá kvað Þórðr visu: 
(37) Lósk-at, — snarr, at snerru, 
segg þann bitu eggjar, 


hinn's, fyr heiði sunnan 
hugprýði mér frýði, — 

at, morðvandan — myndak 
(meins hlutum rán af beini) 
bitu þann fyr sök sanna 
sverð, hans bani verða. 


Þórðr tók höfuð Bjarnar ok batt við álar 
sér; lét þat hanga við söðul sinn. Kálfr 
kvaðsk vilja, at þeir ko.mi í Hólm ok lýsti 
þar víginu, ok lézk vilja færa þeim men, er 
Björn hafði haft á sér. Dálkr svarar, ok 
kvað þat óskylt vera ok kappsamlegt; 
kvað þat betr sóma, at sýna sik í yfirbót- 
um við frændr Bjarnar eftir þetta verk, 
heldr en auka vansæmd við þá. Þórðr lagði 
þar hvártki til. Kálfr reið þegar af vettvangi. 
Ok er þeir riðu í brott, ok váru komnir ofan 
yfir Klifsand, þá flugu móti þeim hrafnar 
nökkurir, ok þá orti Þórðr vísu þessa: 


(38) Hvert stefnið ér hrafnar 
hart með flokk enn svarta? 
Farið ljóst matar leita 
landnorðr frá Klifsandi. 
Þar liggr Björn, en Birni 
blóðgögl of skör stóðu; 
(þollr hné hjalms) á hjalla 
Hvitings ofar litlu. 


33. Nú koma þeir í Hólm, ok gengr Kálfr 
í dyngju, er Þórdís var fyrir, kona Bjarnar, 
ok segir henni vig Bjarnar, — „ok er hér 
men,“ segir hann, „við at taka, er hann 

hafði á sér.“ Hon tók við meninu ok spurði, 
hvárt Þórðr er þar. Kálfr kvað hann þar 
kominn. „Hann vil ek þó hitta,“ segir hon; 
gengr ór dyngjunni, þangat sem ÞPórðr var, 
ok kastar til hans meninu, ok bað hann færa 
Oddnýju, konu sinni, til minja. Síðan ríða 
þeir ofan eftir dal ok kómu til Húsafells, 
ok var Dálkr þar eftir, en Þórðr reið á Völlu, 
ok var Arngeirr heim kominn, faðir Bjarn- 
ar. Þórðr segir honum tíðendin ok báðum 
þeim hjónum. Hon var úti ok þó höfuð 
barns eins. Þórðr leysti höfuð Bjarnar frá 
álum sér ok kastaði til Þórdísar, móður 
Bjarnar; bað hana vita, ef hon kendi höf- 
uðit, ok kvað því þá eigi minni þörf at vaska. 
en hinu, er hon þó áðr. Hon mælti þá: „Kenni 
ek höfuðit,“ segir hon, „ok kenna mættir 
þú, því at fyrir enu sama höfði gektu oft- 
lega hræddr, meðan þat fylgdi bolnum; far 
nú ok fær þat Oddnýju, ok betra mun henni 
þetta þykkja en þat et lifla ok vesallega, er 
„lafir á þinum hálsi.“ Þórði líkaði illa henn- 
ar málsemdir; lætr þar eftir höfuð Bjarnar 
ok ríðr heim á Hitarnes, segir frá tíðend- 
um ok fær Oddnýju menit, er Björn hafði 
átt. Ok er hon sá, hné hon aftr ok vissi ekki 
til manna; ok er af henni hóf öngvit, þá 
hafði hon þá fengit mikla vanheilsu ok óyndi, 
ok leitaði Þórðr mjök margs í at hugga hana 

ok var vel til hennar. En svá gerisk með 
miklu móti, at hon var verkjum borin af 
þessu, ok var ákafast enn fyrsta vetr eftir. 
Henni þótti sér þat helzt ró, at hon sæti á 
hestbaki, en Þórðr leiddi undir henni aftr 
ok fram; ok gerði hann þat, at honum þóttu 
stór mein á vera, en vildi við leita at hugga 
hana ok um þetta orti hann: 
(39) Móðr verðk mitt hross leiða 

mjúk verðra för sjúkrar, 

(reið esa fljót) und Fríði 

fjargvefjar dag margan; 

þvíit (hjörborgar) hvergi 

Hlökk unði sér dökkvar 

(mikit stríð vas þat -Móða 

merki-) skins fyr verkjum. 
Svá þóttisk Þórðr mjök fyrir verða fyrir 
konuna af þessum meinum, er á lögðusk, 
at menn segja þat, at heldr köri Þórðr þá 
lif Bjarnar, ef þess væri kostr, ok hefði hann 
slíkar ástir konu sinnar sem áðr; ok þótti 
honum þat stórmein, er til þeira Bjarnar 
kom allra jafnt saman. Hon mornaði öll ok 
þornaði, ok tæði aldri siðan tanna, ok lifði 
þó mjök lengi við þessi óhægindi. Frændr 
Bjarnar létu gera eftir líki hans, ok var þat 
jarðat á Völlum at kirkju þeiri, er hann 
hafði þar gera látit Tómási postola, ok var 
niðr lagðr með klæðum ok ræmunni, sem 
Íyrr var sagt. 

34. Nú fara þessi tíðendi um landit víða, 
víg Bjarnar, ok spyrr Ásgrímr, bróðir hans, 
austr á Rangárvöllu, ok ferr siðan vestr í 
Ljárskóga at finna Þorstein Kuggason, ok 
tekr hann við málinu af Arngeiri karli, ok 
búa þeir þat um várit til alþingis, Þorsteinn 
ok Ásgriímr ok vinir Bjarnar. En er Ásgrimr 
fór á brott um vetrinn frá Þorsteini, þá ferr 
hann í Hólm ok varðveitir búit, er Björn 
hafði átt, ok fór þaðan um várit í málatil- 
búnað með Þorsteini, ok fjölmentu mjök til 
þings, ok svá gerði Þórðr ok þeir, er hon- 
um vildu lið veita. Svá er sagt, þá er til 
þings var komit, sendir Þórðr menn á laun 
til Ásgrims með þeim erendum, at bjóða hon- 
um sæmileg boð, ok at þeir mætti nú finn- 
ask um nóttina, ok kvaðsk honum unna ens 
mesta sóma af málinu, ok kvað þat skyld- 
ugt, því at hann var aldri mót honum, þá 
er mál þeira Bjarnar váru. Ásgrimr er 
óvanr at eiga hlut í málaferlum ok hittir 
Þórð um nóttina. Hann kveðr Ásgrím blið- 
lega, ok ræddusk margt við. Þórðr var orð- 
hagr ok sléttmáll, ok tjáir fyrir honum, hvé 
mikit hann var neyddr til þessa verks; segir 
honum margt frá viðskiftum þeira Bjarnar, 
hversu skerðan hlut hann hafi lengi borit 
fyrir honum, en kvað Björn nú enn hafa 
þrjá menn drepit í þeira síðasta fundi, en 

fjóra örkumlaða, — „ok eru þeir tólf menn,“ 
segir Þórðr, „er at engu er getit til sátta: 
Óttarr ok Eyvindr, Þorsteinn Kálfsson, Þor- 
kell Dálksson, skógarmenn tveir, Steinn 
Guðbrandsson, átti austmaðr, níundi Kol- 
beinn, sonr minn, Þorvaldr ok Þórðr Eiðs 
synir, tólfti Grímr húskarl minn, en Dálkr 
örkumlaðr, ok allir vér nökkut sárir. En 
ek mun bæta þér bróður þinn þremr hundr- 
uðum silfrs, því at ek ann þér góðs hluta.“ 
Ásgrimr hlýðir á fortölur Þórðar ok játar 
þessu; er honum greitt silfrit; tekr hann við, 
ok er heldr hvatat at öllu, ok var auðsætt, 
hvat til helt um sættir þeira: fortölur Þórð- 
ar en hvatvísi Ásgríms. ÞPorfinnr Þvarason 
varð eigi fyrr varr við, en Ásgrímr tók silfr- 
it, ok gekk ór búðinni ok til Þorsteins Kugga- 
sonar ok sagði honum, at Ásgrimr mundi 
ginnask láta fyrir Þórði með leynd til nökk- 
urra sátta; kvað hann vera at telja silfr. Þor- 
steinn kvað þetta vera mundu ærit mikit 
bráðræði, ok kvað eigi hægt at veita slík- 
um mönnum lð, er svá eru einráðir, — „en 
þó má enn eigi vita, fyrir hvat Þórði kemr 
þetta.“ Engan mann varði þessa, at Ásgrimr 
mundi við engan um ráðask ok eigi við Þor- 
stein, er í var bundinn málinu með honum. 
því var Þorsteinn ok Ásgrimr fyrir eftirmáli 
um Björn, at aðilinn, sá er fyrir öndverðu 

var, Arngeirr karl, faðir Bjarnar, var hú 
hrumr af elli, ok lét því málin undir þá 
koma, at hann þóttisk eigi mega fara til 
þings fyrir elli, ok hafði eigi við þat vanizk, 
at fylgja málum, þá er hann var yngri, en 
vissi, at Þorsteinn hafði þessu heitit Birni, 
at mæla eftir hann, ef þess þyrfti, eða sá 
eftir annan, er lengr lifði. Þorsteinn sendi nú 
menn til búðar Þorkels Eyjólfssonar, frænda 
sins, ok kvaðsk vilja hitta hann. Þórðr Kol- 
beinsson var í búð Þorkels, ok hafði þessa sátt 
gerva við Ásgrím án ráði Þorkels, því at hann 
vissi ekki til þessa. 

Þat er nú frá Þorsteini at segja, at hann 
dró saman lið mikit ok heimti þangat Myra- 
menn, frændr Bjarnar. Nú finnask þeir Þor- 
steinn ok Þorkell; eru þá með Þorsteini 
frændr Bjarnar ok vinir. Þá segir Þorsteinn, 
at hann er heitbundinn at hefna Bjarnar eða. 
mæla eftir hann, — „erum vér nú saman 
komnir hér, frændr hans ok vinir, ok er svá 
at segja þat til, at vér verðum allir á eitt 
sáttir um þat at ónýta þessa sátt, er Ásgrimr 
hefir gert við Þórð.“ „Þat hefir oft sýnzk,“ 
segir Þorkell, „at frændr Bjarnar hafa eigi 
rétt fylgt málum hans; ok svá vænti ek, at 
mönnum muni á lítask, ef sakaraðilinn skal 
eigi ná at hafa þá sætt, er honum hugnar.“ 
„Hér er ekki um at tala,“ segir Þorsteinn; 

„ek einn vil ráða málalyktum, bæði mann- 
sektum ok fégjöldum, sem ek em í bundinn, 
eða láta lif mitt ella. Snúsk þú í mót, ef þú 
vill kappi þreyta; ærit höfum vér lið; ósynt 
at þeim sigrisk betr, er í mót standa; enda 
munum vér þar til hætta at þeim kosti, hvárt 
vér nám lífi Þórðar, eða þeira annarra, er 
vágu Björn.“ þeir Þorkell ok Þorsteinn váru 
bræðrungar at frændsemi, ok sá Þorkell, at 
þeim samdi eigi svá mjök at þreyta, en vissi 
kapp Þorsteins, en Þórðr Kolbeinsson hafði 
eigi ráðizk fyrr við hann um sættina; ok vill 
hann leita mála fyrir hönd Þórðar, en ganga 
eigi í bardaga fyrir hans sakir móti frændum 
sínum, ok kvaðsk Þórð vilja undan sektum 
mæla sjálfan, ok svá fégjöldum meirum, en 
áðr galt hann, en Þorsteinn geri á hendr öðr- 
um mönnum, þeim sem at viginu váru, svá 
mikit fé ok mannsektir, sem hann vill sjálfr. 
Þorsteinn kvað eigi um at leita, at Þórðr 
kæmisk undan neinum álögum, þar sem af 
honum hefði alt et illa staðit um þetta mál. 
Þorkell mælti: „þat vil ek þá, at fébótum 
komi við fyrir mál þessi, ok mælum vit um 
ok sættumsk á þat, at Þórðr komisk undan 
sektum með fégjaldi.“ Nú kom þar máli, at 
sættir váru nefndar ok festar með þeim á þá 
leið, at Þorsteinn ok Þorkell skyldu um mæla, 
ek skyldi Þórðr gjalda fyrir sekt sína slíkt, 

sem Þorsteinn vildi, en aðrir menn, er at 
víginu váru, skyldi undir ganga bæði sektir 
ok fébætr eftir vilja Þorsteins. Þeir skyldi 
upp lúka gerðinni, áðr þeir færi af þingi, ok 
var svá gert. Mjök hefir verit sem Þorsteinn 
réði einn gerðinni, þegar Þorkell hafði Þórði 
komit undan sektum, frænda sínum; en ekki 
sparði hann fé til sakbóta, því at ærit var til. 
Þat er nú gerð þeira Þorsteins, at Dálkr skal 
taka engar bætr fyrir sik ok son sinn, ok 
gjalda ok ekki fyrir tilför um vig Bjarnar. 
Kálfr skal ok hafa engar bætr sonar síns, ok 
vera heraðssekr vestan þaðan, láta jörð sina 
í Selárdal, ok fara suðr um heiði í átthaga sinn. 
Þórðr skal gjalda Ásgrími þrjú hundruð silfrs, 
sem hann hafði körit sér til handa ok við tek- 
it; önnur þrjú hundruð silfrs skal Þórðr gefa 
til sýknu sér, en en þriðju þrjú hundruð til 
sýknu Kálfi. En frændr Þórðar, er fellu við 
hraunit, skyldi óhelgir fallit hafa, ok svá 
skógarmenn ok þeir menn allir, er í fyrirsát- 
um höfðu verit fyrir Birni. Nú eru eftir tólf 
menn, þeir er greiðlega váru at víginu; þá 
gerði Þorsteinn alla sekja, ok skyldi utan fara 
et sama sumar, ok gefa fé til fææringar þeim, 
mörk fyrir hvern þeira; en ef þeir kæmisk 
eigi utan, sem mælt var, þá skyldi þeir al- 
sekir ok dræpir, hvar sem þeir fyndisk. Nú 
fara þeir af þingi, ok tók Þorkell ena seku 

menn til sin, lét frændr þeira leggja fé til 
hjálpar þeim þangat, ok kemr þeim utan um 
sumarit. Ok nú var sú umræða manna, at 
varla hafi þvilikt eftirmál orðit um einn 
mann, sem eftir Björn, því at þær sektir urðu 
allar fram at ganga, sem Þorsteinn hafði 
gervar, ok unir Pórðr við stórilla ok hans 
menn, þótt þá mætti ekki at hafa. Mýramenn 
tóku ok mikit fé til sátta af Þórði Kolbeins- 
syni, þeir sem váru frændr Bjarnar. Arngeirr 
karl fór til Þorsteins Kuggasonar með mikit 
fé, er hann tók við, en Þórdís tók af mund 
sinn ok heimanfylgju, ok fór vestr á Barða- 
strönd við Breiðafjörð til frænda sinna; en 
Ásgrímr fór austr á Rangárvöllu með þat fé, 
sem hann hlaut, ok bjó þar síðan. Þórðr Kol- 
beinsson fór heim á Hitarnes til bús síns ok 
unir eigi vel við málalyktir. Tekr nú þaðan 
af at kyrrask um málin. Ok lykr hér nú frá- 
sögn þessarri. 


Google 


Vísnaskýringar. 


1. Björn Hítdðælakappi: Hér myndi nú Eykyndill 
vilja sofna (handar leygjar Lofn! es fögr líki?; skiljum 
brag hæft); — ef hörskorðat heyrði, at værim harðla 
mær í tjaldi með fjorða fleina valdð. Gerðumk frægr“. 


1. leygr, eldr; handar leygr, gull; gulls Lofn, kven- 
kenning, hér: Oddný Eykyndill. — 2. líki, líkami, vöxtr; 
fögr líki, fögr vexti, fögr álitum. — 3. skiljum brag 
hæft, eg yrki hæfilega, kann að haga orðum mínum. — 
4, hörskorða, kvenkenning. — 5. fleina valdr, mann- 
kenning. — 7. Eg hefi gerst frægr. 


'9. Sami: Drengr! hefir fengit handar fasta Hristi* 
gamans; vöðva hlöð? Eykyndils hrynja hart á dýnur 
meðan vinnum stinna ár klökkva at borði“; verðk beiða 
skeið skriðar; víns skorðað veldr því nökkvat. 

1. drengr, Björn sjálfr. — 2. fasti, eldnr; handar 
fasti, gull; gulls-Hríst, kvenkenning; hér Oddný Ey- 
kyndill. — 8. vöðva hlöð, líklega hringar eða steina- 
sörvi, — 4. meðan eg læt stinna ár svigna við borðstokk- 
inn. — 5. víns skorða, kvenkenning; hér: Oddný. 


3. Sami: Svinn! snót biðr enn hvíta? svein ganga 
at moka kvíar innan; reið Rínar glóðar? esat! ranglát; 
sprund, sú harðla nýt klökk Rökkva miðsvita?, es heit- 
ir Eykyndill, biðr mik skynda út at andar“. 

1. vit. — 2. „hvitr“, hér: huglaus. — 38. Rínar 
glóð, gull; gulls reið, kona, hér: Oddný. — 4. esaf, er 
eigi. — 5. viki, eldr; Rökkvi, sækonungr; Rökkva mið, 
sjór; sjávar eldr, gull; gulls-Hríst, kvenkenning. — 
6. önd, anddyri, forstofa. 


4,—5. Kviðlingar þessir þurfa eigi skýringa. 


"6, Björn Hítdælakappi: Eykyndill verpr öndu ok 
vill mæla nekkvat, breksömli við mik; orðsæl brúðr 
hefr beztar ræður; en lítill sveinn? gengr heyra til orða 
ölunreyrar fjarnar Jarðar? ok leynisk launkarr“ ok sésk. 

1. breksöm, gamansöm, spaugsöm. — 2. „lítill sveinn“, 
Þórðr Kolbeinsson. — 8. ölunn, fiskr; ölun-reyrar = 
reyrar-öluns, orms; fjörn, jörð, land; land orms, gull; 
gulls Jörð, kvenkenning. — 4. launkarr (launkárr), 
laumulegr. 


7. Þórðr Kolbeinsson: Björn mun muna, at bauga 
Grund!, en snerriláta snót, slapp ór mundum? Birni Hiít- 
dælakappa; mér vas skapat at eiga sveigar þöllð, en 
þrjótr munatf njóta mjórar konu; slíkt ráð es til snúðar“. 

1. bauga-Grund, kvenkenning, hér: Oddný Eykynd- 
lll — 9. höndum. — 8. sveigar-þöll, kvenkenning. — 
4, munal, mun eigi. — 5. snúðr, snúnaðr, hagnaðr. 


8. Björn Hítdælakappi: Þat mun þér, Þorðr, ey- 
muni, és þín sveit mætti forðum liði mínu þar fyr 
Þrælaeyri, ok genguð ódrengila frá miklum auði; bart 
oft sinnum minna hlut, þótt ortir allvel. 

1. Eymuni, það sem aldrei fyrnist; það sem ávalt 
verðr munað. 


9. Sami: Muna mátt hitt, lítill sveinn, at ek vann 
grandi! þars þú dáðir látprúðr hattar hallland? of leiti, 
ok runnuð brátt frá byrjar blakki? sem orka máttir ills 
kunnandi, snauðr annars an æðru. 

1. vann grandi, forðaði þér frá grandi, gaf þér líf. 
2. hattar hallland, höfuð. — 3. byrjar blakkr, skip. 


10. Sami: Hefnt telk þess, Þorðr, at gekt eiga 
þessa þornteigar skorðu;1 vegsemi? þín's at þurð at einu.3 
Ér láguð lágt, skreyja,f undan fundi mínum und brúar 
bakka Brenneyja. 


1. þorn, hringjuþorn, næla; þorn-teigr, belti eða yfir- 
höfn, hornteigar skorða, kvenkenning; hér: Oddný Ey- 


einungis, eða eindregið, til þurðar. — 4. skreyja, skræfa, 
lydda, bleyða, hugleysingi. 


1i. Sami: Sátt við öfund! en hvíti sveinn,? sviftr 
(af| auði ok giftu? í Sólundum; (árr auðsf vas við hjörs 
hríðirð) þá's ræntak raungetinnð bæði knörr ok aura af 
þér, rusilkvæðr;? heldr vas gaun goldinn gráleikr.ð 

1. sjá við e-u, sjá ráð við e-u; komast hjá, stýra und- 
an eu. „Sátt við öfund“ =— þú stýrðir undan öfund, 
enginn öfundaði þig. — 2. enn hvíli sveinn, inn hug- 
lausi drengsnáði (Þórðr Kolbeinsson). — 3. Vísu-orðið : 
„Sviftr auði ok giftu“ er ofstutt; hefir því dr. Jón 
Þorkelsson skólameistari getið til að lesa skyldi: „Sviftr 
- af auði ok giftu“, og virðist það nauðsynleg bragarbót. 
— 4. árr, þjónn, sendimaðr; árr auðs, mannkenning; 
hér: Björn Hítdælakappi sjálfr. — 5. hjörs hríðir, orr- 
ustur. — Ég var við riðinn orrustur. — 6. raungetinn, 
virðist eiga að merkja: margreyndr, vanr mannraunum, 
og á þá við Björn sjálfan. — 7. rusilkvæðr, (lýsingar- 
orð), sá er kveðr hroðvirknislega eða ósæmilega, ávarps- 
orð Bjarnar á Þórð. Sbr. orðin: rusilvirkr = hroðvirkr, 
og rusl, hrasl, óhroði, sorp. — 8. Þrjótrinn (Þórðr Kol- 
beinsson) fékk grimmleg gjöld svikræða sinna. 


12. Sami: Þá mun þöll þunnrar blæju,! vestarla 

und fjöllum,? sanna getu manns þíns ef ríklunduð sæta 
gæti son, glíkan mér, við mars sunnu runnið, lætk ván 
réttrar raunar, Mundar Rindr vakði mik, 

1. þöll þunnrar blæju, kvenkenning, hér: Oddný Ey- 
kyndill. — 2. sú er heima á vestarlega undir fjöllum, 
miðað við áttina frá Hólmi eða Völlum í Hítárdal. — 
8. marr, sjór, sunna, sól; mars sunna, gull; gulls runnr, 
mannkenning, hér: Þórðr Kolbeinsson. — 4. Mundr, 
auðr, fé; Bindr, Ásynja, gyðja. Rindr mundar, kven- 
kenning, hér: Oddný Eykyndill. 


ið. Þórðr Kolbeinsson: Auðhlín!! Hugr sextán 
hjóna? vas einn?, hverr lifði sér at mun“ sínum, áðr einn 
stórgeðrð grundar garð-vita stríðirð gerði liði óru stökk 
í búðum fyr stundu?. Þverri raus óru húsi!S 

1. Auðhlín, kona; Þórðr ávarpar hér Oddnýju konu 
sína. — 2. hjúa, heimilismanna. Þórðr hefir þá haft 
sextán manns í heimili. — 8. allir vóru einhuga. — 4. 
munr, hugr, vild; hverr lifði að vild sinni, ánægðr, undi 


sínum hag. — 5. geðstórr, stórlyndr, skapmikill, skap- 


stórr, geðmikill, lundmikill, lundstórr, o. s. frv. — 6. 
grund, jörð, land; grundar garðr, sjór (af því að hann 
girðir um lönd öll); víði, eldr, sjávar eldr, gull; gulis- 
stríðir, maðr, hér: Björn Hitdælakappi. — 7. gerði upp- 
þot meðal heimafólks á bænum fyrir nokkru. — 8. Hætti 
„kjaftæði“ í vorum hýbýlum. 


14. Sami: Út skalt ganga!, — selduð oss mjöl rautt 
álti?, rúg sagðir þú; en þás virðar? blendu? vatni vas 
þat aska ein. — Út skalt ganga. 

1. Þórðr heitir Björn út, „vísar honum á dyr“. — 2. 
Þú fékst mér í hendr mjöl, rautt á að líta, ásýndum. — 
8. virðar, menn. — 4. blendu == blönduðu. — 5. Brott- 
skipanin er tvítekin, fyrst og síðast í vísunni, til þess 
að skerpa hana. 

15. Björn Hítdðælakappi: Kyrr munk! sitja. — 
Komk? á haustið; hefk fullu keyptan fornan mör; gáfuð 
mér feld fagrröggvaðan, kappsvel drepinnð. — Kyrr munk 
sitja | 
1. mun ek. — 2. kom ek. — 3. í haust — 4. eg hefi 
komizt fullkeyptu að inum forna (skemda, myglaða) mör 
hjá þér. — 5. Þú gafst mér fagrlokkaðan loðfeld, eink- 
arvel slitinn (sagt í háði); „drepinn“, barinn eða slitinn, 
götóttr; dr. J. Þ. gat til, að réttara væri: dreginn, þ. e. 
slitinn, „borinn“; virðist hvorttveggja koma í einn stað 
niðr. 


Báðir þessir kviðlingar eru dágott dæmi um agg og 
þrætni þeirra Þórðr og Bjarnar um vetrinn á Hítarnesi. 


16. Björn Hítdælakappi: Svá flakir böð-Gefnar 
Ullr!, hinn? odds lýtir?ð, es fal ljótan*, innan of alla 
sæing linnbeðs Lodduð, at hrannblakks hól-Njörunð hvíl- 
ir kalin á beðjar horni; lofak nakkvai? hag þýðrar 
þorns Þrúðarð. 


1. böð, orrusta; Gefn, eitt af heitum Freyju; böð-Gefn 
valkyrja, orrusta; Ullr, einn af ásum, sonr Sifjar, stjúp- 
sonr Þórs; böðgefnar Ullr, maðr, hér: Þórðr Kolbeins- 
son. — 2. hinn = sá. — 3. odds lýtir, mannkenning. 
— 4. Hér virðist undirskilið: hug; sá er fal ljótan hug, 
bjó yfir svikráðum. — 5. línnr, ormr; linnbeðr, gull; 
odda, eyjarheiti (ey fyrir Rogalandi); einnig árheiti; 
linnbeðs Lodda = gulls ey, kvenkenning, hér: Oddný 
Eykyndill. — 6. hrönn, bylgja; blakkr, hestr: hrann- 
blakkr, skip; Njörun, ásynjuheiti; krannblakks hól- 
Njörun er kvenkenning, en er eitthvað úr lagi færð, 
enda mun vísan um fleira aflöguð. — 7. nakkvat, nokk- 
uð, eigi mikið. — 8. þorns Þrúðr, kvenkenning, hér: 
Oddný Eykyndill. 

Efni vísunnar verðr þetta: Þórðr, inn óhreinlyndi maðr, 
flakir (breiðir sig) svo innan um alla sæng konunnar, 

að hún hvílir köld í rekkjuhorni. Eg lofa eigi mjög hag 
innar ljúfu konu. 


17. Sami: Systr tvær 'ro (= eru) með tíni! ok þeira 
þýð móðir — (trúik sögum hennar) — enn þekk brag- 
smíðar skekki?; þær 'ro mér í stað kvánarð, in meira“ 
lofak stundum men-Grund?; þat es versóka veiti? ván- 
legt. | 

1. tírr, sæmd, heiðr. — 2. bragsmíðar skekkir, skáld; 
hér: Björn sjálfr. — 3. þær eru mér í konu stað. — 4. 
án meira, því fremr. — 5. Grund, ásynjuheiti, (9: Jörð); 
men-Grund, kona, hér: Oddný. — 6. ver (hvk.), sjór; 
sókr, eldr; versókr, sjávareldr, gull; versóka veitir, maðr. 

Efni vísunnar; Tvær vænar systir og þeirra þýð móð- 
ir er enn þekk mér. Ég legg trúnað á orð hennar, Þær 
eru mér í konu stað, — því fremr ber eg stundum lof 
á húsfreyju. Þess er full von. 


18. Sami: Hoddgeymir! ger? heima; misleitr? mörva 
mýgir“ fekk sár af selreitumð; hér fregn mannr et sanna“. 
En þás (= þá er) hrannir taka falla allhvast út of sker?, 
færir ljótr lókrð skjóta? kerlingu!'* of leiru. 

1. hoddar, fé, fjármunir; hodd-geymir, maðr (geym. 
inn, fastheldinn á fé, nyrfill), — 2. ggr rúmfastr. — 
3. misleitr, „framúrlegr“, „gugginn“, „tekinn“ (af meiðsl- 
um eftir selinn). — 4. mörva mýgir, mörva eyðir, mörva- 
æta; óvegleg mannkenning. 5. selreitur (kvk. fit.), 
„ræfill“ af sel, hér að líkindum: bilaðr selr eða vometa 
af sótt eða elli; getið hefir verið til, að lesa mætti: af 
sel reittum = sel, er ertr var upp, reittr til reiði. — 
6. hér kemr nú ið sanna upp. — 7. en þá er öldur taka 
fast að falla út um sker (Þ: þá er fjarar). — 8. lydda, 
lyrfa, dusilmenni, skræfa. — 9. skjóta mun eiga að vera: 
skjótla = skjótlega, snarlega. — 10. Kerling virðist 
hér alls eigi geta merkt annað en selinn, sem vísan 

ræðir um. — Þórðr Kolbeinsson nefnir sel þenna, er 
hann fekst við, orkn, og er það heiti þeirrar tegund- 
ar sela, er nú kallast „útselr“ og ýmsum öðrum nöfn- 
um, svo sem: úteyjaselr, útskerjaselr, „haustselr“, „velr- 
arselr“, vigraselr*); „skerjakolla“ er hann stundum kall- 
aðr nyrðra (við Skjálfanda); er ekki ólíklegt, að hann 
hafi og verið nefndr skerja-kerling eða „skerkerling“ 
sem nokkurskonar gælunafni, enda er það orð til sem 
viðrnefni (Oddný skerkerling); gæti „kerling“ í vísunni 
verið eðlileg stytting úr skerjakerling eða skerkerling 
(bragarins vegna). — Útselr er enn við Hvalseyjar og 
víðara fyrir Mýrum í námunda við Hítarnes. | 

Efni vísunnar: Maurapúkinn lHggr heima í bóli sínu. 
„Framúrleg“ mörætan fekk sár af selnóru. Hér kemr nú 
ið sanna úr kafinu (um sjúkleik Þórðar). En þá er sær 
fellr óðfluga út meðal skerja (svo að fjarar undan seln- 
um og Þórðr getr murkað úr honum lífið), þá færir 
mannskræfan „kerlingu“ skjótlega um leiru (flýtir sér 
að tosa selnum heim eftir ísum á leirunni {sem var lít- 
ið þrekvirki, sbr.: „Erat hlunns vant“, kváðu refar, 
„drógu hörpu at ísi)}). 


19. Þórðr Kolbeinsson: Hvat skyldir þú heima- 
ríkr halda at slíku enn ár á mínu sári?! orkn höfumk 
af skemðan?. Þat mun sorg, seimþollr?: þú greipt at 
töngum kalfi und saurgum kollu“ hala, remmitungls 
randalfr?. 


í. Hvers vegna ertu enn að svo vöxnu máli að fást 
um sár mitt. — 2. selr (útselr) hefir meitt mig. — 3. 
mk. — 4. kolla, kýr. — 5. remmitungl, öflugt tungl, 
rand-remmítungl, skjöldr; skjaldalfr, maðr, hér: Björn 
Hítdælakappi. 

* Þorvaldr Thoroddsen segir í Lýsing Íslands (stóru), að vigra- 


selr, (sem kallaðr er fyrir norðan), sé sama sem útselr (er Borg- 
firðingar og Breiðfirðingar kalla). 

Þessi vísa mun ein af „Kolluvísum“, sem sagan getr 
um, að Þórðr hafi ort um Björn. 


90. Björn Hítdælakappi: Stýrilundar standa ... 
staðar .. . gunnsterkr geira sækir es glíkr . .. at því 
verki. Þórröði! stendr fyrri styrr af stálalundi. 

1. = Þórði. (Þórröðr er eldri orðmynd en Þórðr). 

Samhengi fæst eigi í vísu þessa sakir þess, hve mik- 
ið í hana vantar. Mætti vera, að felt hefði verið úr 
henni í handniti fyrir hæversku sakir, því að hún mun 
hafa verið all-ófögr. 


91. Sami: Örmálugr! kóna knýtir?, hinns annask 
of eyki, veitat þat görvað, hvar lætk böðserkjar birki“ 
hníga; drengr kom lengi við styrð; ætna eyðir“ es trauðr 
einvígis; egg beit leggi í tvau. 

1. örmálugr, skröfull, kjöftugr. — 2. kóna knýtir á 
áð vera mannkenning, en óvíst hversu hana skal skýra 
og líklega eru orðin eitthvað aflöguð. — 8. = gerla, — 
4. böðserkr, brynja; böðserkjar birki, maðr eða menn. 
— 5. eg hefi lengi fengizt við ófrið. — 6. ætna eyðir, 
mathákr, matgoggr, óvegleg mannkenning (um Þórð). 


22. Þórðr Kolbeinsson: Hvestum tolf Laufa társ 
laungögl! í Beruhrauni, mær, en Leifa vegs gefendr? 
váru tvistirt. Sák ítran ofláta í gerðumö5; sték áðr fljótt 
á grjóti; þá vildu höldar hafa herðimann?. 

1. Laufi, sverð; Laufa tár. blóð; blóðs laun-gögl, 
örvar. — 2. mær; skáldið ávarpar hér mey þá eða konu, 
er hann kveðr vísuna fyrir. — 3. Leifi, (hér): jötunn; 
Leifa vegr, skjöldr; skjaldar gefendr, menn. — 4. tvist- 
ir, hljóðir, þöglir. — 5. gerðar, herklæði; eg sá glæsi- 
legan ofláta (o: Björn) í herklæðum. — 6. Þá vildum 
vér ná tangarhaldi á kappanum. 


23. Sami: Veitk, at skjaldar rógs þorns Baldr! berr 
Birni aðra sögu an mér, (sá nýtir naðrbings? þykkisk 

neytrð), þvít nú's eggleiks eld-skerðir“ enn átinísórðinn bani bani 
tveggja. Högna él-viðumS þætti þögn betri. 


1. skjaldar róg, orrusta; skjaldar-rógs þorn, sverð ; 
sverðs Baldr, mannkenning. — 2. naðrbingr, orms 
bingr, gull; nýtir gulls, mannkenning. — 3. neytr, dug- 
andi. — 4. eggleiks eldr, sverð eða spjót; eggleiks eld- 
skerðir, mannkenning (hér: Björn Híitdælakappi). — 5. 
Högna-él, bardagi; Högna-él-viðir, menn; — oss þætti 
betra, að þetta væri látið í þagnargildi. 


24. Björn Hítdælakappi: Vilk! at Þórðr frétti þat, 
(— þess unnum Gunnar bör? —, veik suðr með ægið 
fyr vægja veitit búinn opsð) — at tveir geira viðir“ 
hnigu fyr hafviggjar hneigi? þars hittumk einir: jókk 
hrafni tafnS í dag. 

1. Eg vil. — 2. Gunnar börr; mannkenning. — 8. 
ægir, sjór. — 4. vægir, sverð; vægja veitir, mannkenn- 
ing. — 5. op, hop; búinn ops, viðbúinn að hopa, flýja. 
— 6. mk. — 7. hafvigg, marfákr, skip; hafviggs hneig- 
ér,“ mannkenning. — 8. tafn, æti, bráð. 


25. Sami: Veitk, at namk! sjalfan son Kalfs fjörvi? 
á roðnum Klifsjörva; né kvíddum kappi sverða radd- 
goðs?; — ok vágum þeygi þorn Þundar gráps“ með vápn- 
um; fall varð fjörgrandS Niðar branda fleygiþollið. 

„1—2. nema fjörvi, svifta líh. — 3. sverða rödd, bar- 
dagi; sverða raddgoð, wmannkenning. — 4. þorn, þyrn- 
ir; Þundr, Óðinn; gráp, haglél; Þundar gráp, Óðins 
veðr, bardagi; þorn Þundar gráps, maðr. — ð. fjör- 
grand, bani. — 6. Mið, á; brandar, eldar; Niðar- 
brandar, „Rínar eldar“, gull; gulls fleygiþollr mann- 
kenning. 


9628. Sami (í Grámagaflími): einhaga, af 
einhagi eða einagt, slæða; ylgr, vargynja; ylgr einhaga, 

óvirðuleg kvenkenning (um móður Þórðar). — Gerðu 
eik, kvenkenning. — Auðar gildir, mannkenning. 


Að öðru leyti þurfa vísur þessar varla skýringa við. 


29. Sami: Gunnar runnr! leit, hvar ægilegr í aug- 
um, iðglíki mér?, rann hjá víka dökkmara runni? þröngv- 
ar Marnar vita“ segja hlunns rastar hesta hleypið þat 
barn þeygi kunna“ föður sinn. 


1. Gunnar runnr, maðr, hér: eg (Björn sjálfr). — 2. 
iðglíki mér = sönn eftirmynd mín. — 8. víka dökk- 


"marr, skip; skips runnr, mannkenning. — 4. Mörn, ár- 


heiti; víti Marnar, Rínar eldr, gull; þröngvar gulls, 
menn. — 5. hlunns rastar hesta hleypir, sæfáka (skipa) 
hleypir, sæfari; mannkenning; hér haft í þágufall, 9: mér 
(Birni). — 6. kenna, þekkja. 

Vísu þessari er vikið til eftir vísu þeirti, sem eignuð er 
Birni Breiðvíkingakappa í Eyrbyggja sögu. Mun vísan 
þar frumlegri og réttara að kenna hana kappanum þeirra 
Breiðvíkinganna. 


30. Sami: Dreymðumk! nú draum, skarar landa 
Nið-brands Nauma?, koma mun enn eggjar Yggr? at brag- 
smíðar kenni“, —: væri báðar hendr í blóði ok Mær- 
ingr kendr“ roðinn; Kaldamars-nauta braut mér í mund- 
umð. 

í. mig dreymdi. — 2. skör, hár; skarar land, höfuð; 
Nið-brandr, Rínar-eldr, gull; höfuð-gulls Nauma, kven- 
kenning. — 38. eggjar Yggr, mannkenning, hér: Þórðr 
Kolbeinsson. — 4. bragsmíðar kennir, skáld, hér: Björn 
sjálf. — 5. Mæringr kendr roðinn, sverðið Mæringr 
sást roðinn blóði. — 6. Kaldamarsnautar brotnuðu mér 
í höndum. 


31. Þórðr Kolbeinsson: Björn tekr bráðr við illu 
ráði brátt er mornar'; glópr es vanr at grípa? grönum 

við hveru hrópi; ok hveimleiðr hvikmála hælir? með 
breiðan stjölf, firðr sanni ok svinnu, siti hann vesalstr 
manna. 


1. Björn tekr upp sitt illa athæfi þegar er morgnar. — 
2. Dr. 3. Þ. skólameistari vildi leiðrétta grípa í grina 
(= skæla hvoftinn) til þess að hendingar fengist í vísu- 
orðið. — 3. hvikmála hælir, sá er hrósar hviksögum, 
heldr þeim á lofti. — 4. með breiðan stjöl, lendabreiðr. 
Stjölr er sama orðið sem stél, sem nú er venjulega haft 
hvorugkyns. Þó hefir þetta orð stundum verið haft karl- 
kyns á síðari tímum, sbr. vísu séra Stefáns Jónssonar 
í Presthólum (um 1865): 


„Fagurt er það foldarbein, 
sem fast er niðrá stélnum. 
Hyllir undir Hnotastein 
hátt austur á melnum“. 


32. Björn Hítdælakappi: Þræta!, Þórðr, at þú sér 
betri, — vildak enga skuld? — gazt alls enga snilli, 
skratti, latr á eljun; höfum vart orta verri vísu of þik, 
an ortak, sekr glæps „okr“ ísbjóðrð; vinnk inna Háars 
bjór!. 

1. þræta = þræt eigi; þú skalt eigi halda því fram. 
— 2. eg vilda eigi láta þig „eiga hjá mér“. — 3. „okr“ 
ísbjóðr á að vera mannkenning, en orðin eru eitthvað 
aflöguð. — 4. Háarr, Hárr, Óðinn; Háars bjórr, skáld- 
skapr; — ek vinn inna Háars bjór, eg yrki. 


33. Þórðr Kolbeinsson: Öllungis! biðk allar ramm- 
ar véltir, þærs skópu hlýrn“ ok skeið þeira?, atgeirs óps 
ruðr!, — skilk rétt“ —, at blóðugr örn standi bráðgjarn“ 
of höfuðsvörðum Birni, en ek valda stálgaldrs stríðbendi?. 


í. Öllungis, að fullu og öllu, mjög eindregið. — 2. 


hlýrn, himintungl, sól og máni. — 3. skeið hlýrna, 
himinn. — 4. atgeirs óp, vopnabrak, bardagi; ruðr, 

runnr, viðr; barðaga runnr, mannkenning. — 5. eg 
greini rétt. — 6. bráðgjarn, fíkinn í bráð eða tafn. — 
7. stálgaldrs stríðbendir, mannkenning, hér: Björn Hit- 
dælakappi; en eg valdi Birni því, (að hræfuglar standi 
yfir höfuðsvörðum hans). 


34. Björn Hítdælakappi: Undr es, ef framvísar 
dísir benda mér ekki, (hefk fregna ógn fyrða!; drengr 
vakir oft lengrum), þvít hjalmfaldin armleggjar orma 
Ilmr? hilmis dagbæjar? býðr skaldi“ heim ór hverjum 
draumið. 


1. eg hefi frétt ógnarorð manna. — 2—38. Ilmr, val. 
kyrja eða ásynja; armleggjar ormr, gullhringr; dag- 
bær, himinn; hilmir dagbæjar, himnadrottinn; hjalm- 
faldin armleggjar orma Ilmr dagbæjar hilmis, val- 
kyrja með hjálm á höfði. — 5. Valkyrjan býðr mér 
heim í hverjum draumi. Hér er blandað saman heiðn- 
um og kristnum hugmyndum, svo sem mörg önnur dæmi 
eru til frá þeim tímum. 

Vísa þessi er einkar áþekk draumvísum Gísla Súrs- 
sonar. 


35. Sami: Gengk! út með lítit lið; sék lítt við 
viti hers?; sverð mitt ok enn hvíti skjöldr fylgir men- 
myrðið. Hjalts vöndr“ skal enn hrökkva ór hendi ægis 
dýrs runnið fyrr an stökkvak of Mýrar fyr einumð. 


1. Eg geng. — 2. eg óttast lítt fjandskap manna. — 
3. menmyrðir, mannkenning, Þorvaldr Þvarason, er 
Björn hafði léð vopna sinna. — 4. hjalts vöndr, sverð. — 
5. ægir, sjór; ægis-dýr, skip; skips runnr, maðr, hér: 
Björn sjálft. — 6. fyrr en *g renni um Mýrar fyrir ein- 
um manni. 


36. Sami: Erum tveir', vörðr vápn Eirar?, en vár- 
um mun fleiri at jólum; oft vas skald und skildi skól- 

kinnisð. Enn hraustgeði kom vestan á hausti með lið 
drengja; seggja sveit snarfengs hoddlestis* vasa lítil. 


1. Nú erum við aðeins tveir saman. — 2. Mannkenn- 
ing. — 8. skólkinni er talið úlfsheiti í Eddu, „Skól- 
kinnis“ er eignarfall af skólkinnir, sem líklega er sama 
sem skólkinni (sbr. t. d. vísi og vísir), en það er eigi 
auðvelt að fá orðinu stað í vísunni með þeirri merking. 
Sumir hafa viljað taka saman skólkinnis jól, „úlfa jól“ 
úlfa gleði, orrusta, en það mælir því í gegn, að skáld- 
ið virðist beint vera að bera saman lið sitt nú við það, 
sem var síðustu jól, er hann sat fjölmennr heima og 
fékk heimsókn Þorsteins Kuggasonar. -- Óvíst er og, 
hvort inn „hraustgeði“, „snarfengi hoddlestir“, sem vís- 
an talar um, er Björn sjálfr, eða hann minnist þar Þor- 
steins Kuggasonar. — 4. hoddar, fé, fjármunir; hodd- 
lestir, eyðir auðs, mannkenning. 


31. Þórðr Kolbeinsson: Lóskat!, at myndak verða 
bani hans; eggjar bitu þann segg at snerru? fyr sunnan 
heiði, hinn's snarr frýði mér hugprýði; sverð bitu þann 
morðvanðan? fyr sanna sök; hlutum rán af meins beinið. 


1. Lóskat, það laugst eigi, brást eigi. lósk af þátið: 
ló = laug, (samanber: fló = flaug). — 2. snerra, 
senna, skæra, orrusta. — 3. morðvanðr, vanr við bar- 
daga. — 4. meins beinir, sá er fremr mein, veldr tjóni; 
eg hafði áðr sætt ráni af inum skaðsamlega manni. 


38. Sami: Hvert stefnið ér hrafnar hart með enn 
svarta flokk? Farið ljósti leita matar landnorðr frá Klif- 
sandi. Þar litlu ofar á Hvítingshjalla hggr Björn, en blóð- 
gögl? stóðu of skör Birni; hjálms þolir“ hné. 


1. auðsæilega. — 2. hrafnar. — 8. en (aðrir) hrafnar 
stóðu (áðan) á höfði Birni. — 4. mannkenning. — Þórðr 
hlakkar allmjög yfir drápi Bjarnar í þessari vísu. 

39. Sami: Margan dag verðk móðr! leiða hross 
mitt und fjargvefjar Friði*, því dökkvar skins Hlökk 
unði sér hvergi fyr verkjum; þat vas mikið stríð hjör- 
horgar merki-Móða!t. För sjúkrar verðrað urúkó; reið 
esa?7 fljót. 

1. þreyttr, mæddr. — 2. fjargvefr, líklega „goðvefr“, 
silki; silki-Fríðr, kona, hér Oddný Eykyndill. — 8. 
dökk, tjörn í djúpri dokk, sbr. „blá“; dökkvar skin, 
Rínar ljómi, gull; Hlökk, valkyrja; gulls Hlökk, kona. 
— 4. hjörborg, skjöldr; af merkja, rita, rjóða (í blóði); 
skjaldar merki-Móði, maðr; hér: Þórðr sjálfr. — 5. 
verðra, verðr eigi. — 6. þægileg, auðveld. — 7. esa, er 
eigi. 

